
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 305 
Ρυθμίσεις θεμάτων ιεραρχίας, κρίσεων, προαγωγών και αποστρατείας 
των αξιωματικών του Πυροσβεστικού Σώματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 11 παράγρ. 1 του Ν. 1481/1984 «Οργανισμός 
Υπουργείου Δημόσιας Τάξης» (ΦΕΚ 152/Α’), όπως το άρθρο αυτό 
αντικαταστάθηκε με την παράγραφο 1 του άρθρου 1 του Ν. 1590/ 
1986. 

β) Της παραγρ. 2 του άρθρου 1 του Ν. 1590/1986 «τροποποίηση 
διατάξεων του Ν. 1481/1984 «Οργανισμός Υπουργείου Δημόσιας Τά¬ 
ξης και άλλες διατάξεις» (ΦΕΚ 49/Α’). 

γ) Του Π.Δ. 137/1986 «συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (ΦΕΚ 51/Α"). 

2. Την 347/1992 Γνωμοδότηση του Συμβουλίου της Επικράτειας, 
μετά από πρόταση του Υπουργού Δημόσιας Τάξης, αποφασίζουμε: 


ΙΕΡΑΡΧΙΑ - ΒΑΘΜΟΙ - ΑΡΧΑΙΟΤΗΤΑ 
Άρθρο 1 

Ιεραρχία - Βαθμοί Αξιωματικών. 

1.0 όρος ιεραρχία προσδιορίζει την κλίμακα των βαθμών των αξιω¬ 
ματικών του Πυροσβεστικού Σώματος. Οι αξιωματικοί ανάλογα με τη 
θέση τους στην ιεραρχία έχουν την ιδιότητα του ανωτέρου ή του κατωτέ- 
ρου. 

2. Οι ομοιόβαθμοι αξιωματικοί, ανάλογα με την αρχαιότητά τους, 
έχουν την ιδιότητα του αρχαιοτέρου ή του νεωτέρου. Εάν αυτοί συνδέο¬ 
νται με σχέση διοικητικής υπαγωγής ή εξάρτησης, η αρχαιότητα έχει 
την ίδια ισχύ που έχει και η διαφορά του βαθμού. 

3. Ο βαθμός καθιερώνει την ικανότητα προς άσκηση ορισμένων κα¬ 
θηκόντων, παρέχει δικαιώματα και επιβάλλει υποχρεώσεις. 

4. Οι βαθμοί των αξιωματικών του Πυροσβεστικού Σώματος και η 
αντιστοιχία αυτών με τους αξιωματικούς του Στρατού* Ξηράς και της 
Ελληνικής Αστυνομίας είναι οι εξής: 


ΠΥΡΟΣΒΕΣΤΙΚΟ ΣΩΜΑ 


ΕΛΛΗΝΙΚΗ ΑΣΤΥΝΟΜΙΑ 


ΣΤΡΑΤΟΣ ΞΗΡΑΣ 


α) Ανώτατοι αξιωματικοί 

Αντιστράτηγος - Αρχηγός 
Υποστράτηγος - Υπαρχηγός 
Αρχιπύραρχος 


Αντιστράτηγος - Αρχηγός 

Υποστράτηγος 

Ταξίαρχος 


\ 

Αντιστράτηγος - Αρχηγός Γ.Ε.Σ. 

Υποστράτηγος 

Ταξίαρχος 


β) Ανώτεροι αξιωματικοί 

Πύραρχος 

Αντιπύραρχος 

Επιπυραγός 

γ) Κατώτεροι αξιωματικοί 

Πυραγός 

Υποπυραγός 

Ανθυποπυραγός 


Αστυνομικός Διευθυντής 
Αστυνομικός Υποδιευθυντής 
Αστυνόμος Α' 

Αστυνόμος Β' 

Υπαστυνόμος Α' 
Υπαστυνόμος Β' 


Συνταγματάρχης 

Αντισυνταγματάρχης 

Ταγματάρχης 


Λοχαγός 

Υπολοχαγός 

Ανθυπολοχαγός 


Άρθρο 2 

Διάκριση και προέλευση Αξιωματικών 

1. Οι αξιωματικοί του Πυροσβεστικού Σώματος διακρίνονται σε αξι¬ 
ωματικούς Γενικών Υπηρεσιών και σε αξιωματικούς Ειδικών Υπηρε¬ 
σιών. 

2. Οι αξιωματικοί Ειδικών Υπηρεσιών διακρίνονται ως εξής: 

(1) Τεχνικοί. 

(2) Πλοηγοί Κυβερνήτες. 

(3) Πλοηγοί Μηχανικοί. 

(4) Υγειονομικοί. 

(5) Μουσικοί. 


3. Οι αξιωματικοί Γενικών Υπηρεσιών του Πυροσβεστικού Σώματος 
προέρχονται από αποφοίτους των παραγωγικών σχολών αξιωματικών 
του Σώματος, καθώς και από Πυρονόμους που προάγονται σύμφωνα με 
τις ισχύουσες διατάξεις. 

4. Οι αξιωματικοί ΕιδίκώνΥπηρεσιών του Πυροσβεστικού Σώματος 
προέρχονται ως εξής: 

α) Οι Τεχνικοί από Πυρονόμους και Αρχιπυροσβέστες Τεχνικούς, κα¬ 
τόπιν προαγωγικών εξετάσεων, σύμφωνα με τις ισχύουσες για το θέμα 
αυτό διατάξεις. 

β) Οι Πλοηγοί Κυβερνήτες από Πυρονόμους Πλοηγούς Κυβερνήτες, 
κατόπιν προαγωγικών .εξετάσεων, σύμφωνα με τις ισχύουσες για το 
θέμα αυτό διατάξεις. 

γ) Οι Πλοηγοί Μηχανικοί από Πυρονόμους και Αρχιπυροσβέστες 

Πλοηγούς Μηχανικούς, σύμφωνα με τις ισχύουσες για το θέμα αυτό 
διατάξεις. 

δ) Οι Υγειονομικοί με απευθείας διορισμό ιδιωτών, σύμφωνα με τις 
ισχύουσες για το θέμα αυτό διατάξεις. 

ε) Οι Μουσικοί, όπως ειδικότερα ορίζεται από τις οικείες διατάξεις. 

Άρθρο 3 

Αρχαιότητα Αξιωματικών 

1. Η αρχαιότητα των αξιωματικών, Γενικών και Ειδικών Υπηρε¬ 
σιών, σε κάθε βαθμό προσδιορίζεται από τη χρονολογία υπογραφής του 
σχετικού Προεδρικού Διατάγματος προαγωγής ή, προκειμένου για τους 
αναδρομικά προαγομένους, από τη χρονολογία που καθορίζεται στο 
σχετικό Προεδρικό Διάταγμα. Σε περίπτωση ταυτόχρονης προαγωγής, 
η αρχαιότητα προσδιορίζεται από αυτή του προηγούμενου βαθμού. 

2. Ανεξάρτητα από τη χρονολογία κτήσης του βαθμού: 

α) Οι αξιωματικοί Γενικών Υπηρεσιών είναι αρχαιότεροι από τους 
ομοιόβαθμους των Ειδικών Υπηρεσιών. 

β) Η αρχαιότητα μεταξύ ομοιόβαθμων αξιωματικών Ειδικών Υπη¬ 
ρεσιών καθορίζεται από τη σειρά αναγραφής αυτών στο άρθρο 2 παρ. 2 
του παρόντος διατάγματος. 

3. Οι «αξιωματικοί που προέρχονται από παραγωγική σχολή είναι αρ¬ 
χαιότεροι από τους ομοιοβάθμους τους που δεν προέρχονται από παρα¬ 
γωγική σχολή και οι οποίοι προάχθηκαν στο βαθμό τους σε χρόνο προ¬ 
γενέστερο «αλλά εντός του αυτού ημερολογιακού έτους. 

4. Για την εφαρμογή του παρόντος διατάγματος ως αξιωματικοί πα¬ 
ραγωγικής σχολής νοούνται οι απόφοιτοι του τμήματος Ανθυποπυρα- 
γών της Πυροσβεστικής Σχολής καθώς και όσοι απέκτησαν το βαθμό 
τους σύμφωνα με το άρθρο 1 του Π.Δ. 365/90 «Ρυθμίσεις κατάταξης 
Πυροσβεστικού προσωπικού» (ΦΕΚ 144/Α’). 

5. Η αρχαιότητα, την οποία αποκτούν οι αξιωματικοί στο βαθμό με 
τον οποίο εισέρχονται στο Σώμα των αξιωματικών, διατηρείται σε όλη 
τη διάρκεια της σταδιοδρομίας τους, εκτός ειχν επέλθουν μεταβολές 
λόγω: 

α) Προαγωγής κατ’ εκλογή σε χρόνο προγενέστερο των προαγομέ- 
νων κατ’ αρχαιότητα. 

β) Κρίσης αυτών ως παραμενόντων στον αυτό βαθμό. 

γ) Προαγωγής γι’ ανδραγαθία. 

δ) Απώλειας αρχαιότητας, σύμφωνα με τις διατάξεις του Ν.Δ. 
343/69 «περί βαθμού και καταστάσεως εν γένει των Αξιωματικών των 
Σωμάτων Ασφαλείας» (ΦΕΚ 238/Α’). 

ε) Παράλειψης αξιωματικού που είναι γραμμένος σε πίνακα διατηρη¬ 
τέων, στις περιπτώσεις που προβλέπονται προαγωγή κατόπιν επιλογής. 

Άρθρο 4 

Βαθμοί μέχρι τους οποίους εξελίσσονται 
οι αξιωματικοί 

1. Οι αξιωματικοί που προέρχονται από παραγωγική Σχολή, μπο¬ 
ρούν να προαχθούν μέχρι και το βαθμό του Αντιστρατήγου - Αρχηγού. 

2. Όσοι προέρχονται από τη Σχολή μετεκπαίδευσης Πυρονόμων, 
μπορούν να προαχθούν μέχρι και το βαθμό του Επιπυραγού. 

3. Οι αξιωματικοί Ειδικών Υπηρεσιών μπορούν να προαχθούν ως 
εξής: 

α) Οι Τεχνικοί, οι Πλοηγοί Κυβερνήτες, οι Πλοηγοί Μηχανικοί και οι 
Μουσικοί μέχρι και το βαθμό του Αντιπυράρχου. 

β) Οι Υγειονομικοί μέχρι και το βαθμό του Αρχιπυράρχου. 

4. Οι Αξιωματικοί που μεταπίπτουν στην κατάσταση της υπηρεσίας 
γραφείου μπορούν να προιχχθούν μέχρι και το βαθμό του Πυράρχου, 
εκτός των προερχομένων από τη Σχολή Μετεκπαίδευσης των Πυρονό¬ 
μων, των Τεχνικών, Πλοηγών Κυβερνητών, Πλοηγών Μηχανικών και 
Μουσικών, οι οποίοι εξελίσσονται μέχρι τον καταληκτικό βαθμό του 
κλάδου τους. 

Όσοι από αυτούς προαχθούν στο βαθμό του Πυράρχου, προάγονται 
στον επόμενο βαθμό ένα μήνα πριν την έξοδό τους από την Υπηρεσία, 
σύμφωνα με όσα διέπουν τους λοιπούς ομοιοβάθμους τους. 


ΚΕΦΑΛΑΙΟ Β’ 

ΓΕΝΙΚΕΣ ΔΙΑΤΑΞΕΙΣ ΓΙΑ ΤΙΣ ΚΡΙΣΕΙΣ 
ΚΑΙ ΠΡΟΑΓΩΓΕΣ 

Άρθρο 5 

Προϋποθέσεις προαγωγής 

1. Οι αξιωματικοί του Πυροσβεστικού Σώματος προάγονται κατόπιν 
κρίσης αυτών από τα οικεία υπηρεσιακά συμβούλια. Κρίση αξιωματι¬ 
κών που δε συμπλήρωσοιν τα γενικά τυπριά για προαγωγή προσόντα 
απαγορεύεται, εκτός των περιπτώσεων που προβλέπονται από το παρόν 
διάταγμα. 

2. Καμία προαγωγή δεν ενεργείται και κ«χνέν«χς βαθμός δεν απονέμε- 
ται, εάν δεν υπάρχει αντίστοιχη κενή θέση, εκτός των εξής περιπτώ¬ 
σεων: 

α) Των ονομαζομένων το πρώτον Ανθυποπυραγών, οι οποίοι αποφοί- 
τησαν από την παραγωγική Σχολή αξιωματικών. 

β) Των προαγομένων γι’ ανδραγαθία, σύμφωνα με τις οικείες διατά- 
ξεις. 

γ) Των παραλειπομένων κατά τις τακτικές ή έκτακτες κρίσεις, όπως 
ειδικότερα ορίζεται στο άρθρο 6 του παρόντος διατάγματος. 

δ) Των προαγομένων σύμφωνα με τα οριζόμενα στα άρθρα 32, 33 
και 45 του παρόντος διατάγματος. 

ε) Των προαγομένων μετά από επανάκριση σύμφωνα με τα άρθρα 42 
και 43 του παρόντος διατάγματος. 

3. Αξιωματικοί που συμπλήρωσαν τα γενικά τυπικά προς προαγωγή 
προσόντα δεν προάγονται ε«*ν αρχαιότεροι τους δεν έχουν συμπληρώσει 
αυτά, εκτός εάν η μη συμπλήρωση των προσώπων αυτών οφείλεται 
στους λόγους που «χναφέρονται στο επόμενο άρθρο.. 

4. Αξιωματικοί Γενικών Υπηρεσιών που δεν προέρχονται από παρα¬ 
γωγική Σχολή αξιωματικών, δεν προάγονται, ε«*ν δεν έγινε έναρξη προ- 
αγωγής στον ανώτερο βαθμό των ομοιοβάθμων τους που προέρχονται 
από παραγωγική Σχολή αξιωματικών που απέκτησιχν το βαθμό του 
αξιωματικού εντός του αυτού ημερολογιακού έτους, επιφυλασσομένων 
των εξαιρέσεων που προβλέπονται από το παρόν διάταγμα. 

Άρθρο 6 

Παραλειπόμενοι των κρίσεων 

1. Οι αξιωματικοί του Πυροσβεστικού Σώματος δεν κρίνονται κατά 
τις τακτικές ετήσιες κρίσεις και δεν προάγονται, ειχν: 

α) Διατελούν σε διαθεσιμότητα (αυτεπάγγελτη ή μη) για οποιονδή- 
ποτε λόγο ή παριχνομη απουσία ή αιχμαλωσία. 

β) Εκτίουν στερητική της ελευθερίιχς ποινή ή τελούν σε προσωρινή 
κράτηση. 

γ) Έχουν παραπεμφθεί σε ποινική δίκη με τελεσίδικο βούλευμα. 

δ) Έχουν τεθεί στην κατάσταση της αργίας με απόλυση ή της αργίας 
με πρόσκαιρη παύση. 

ε) Έχουν παραπεμφθεί ενώπιον Ανιχκριτικού Συμβουλίου. 

2. Οι ιχναφερόμενοι στην προηγούμενη παράγραφο κρίνονται έκτα¬ 
κτα μετά τη λήξη της διαθεαιμότητιχς ή την έκτιση της στερητικής της 
ελευθερίας ποινής ή της αργίιχς ή την τελεσίδικη κρίση της υποθέσεώς 
τους ποινικά και πειθαρχικά. Αυτοί, ειχν εγγραφόύν σε πίνακα προα¬ 
κτέων, προάγονται αναδρομικά από τη χρονολογία προαγωγής νεοτέ- 
ρου τους και «χνακτούν την αρχαιότητά τους, εκτός των θέσεων που 
απώλεσιχν λόγω της ποινής της αργίιχς με απόλυση, σύμφωνα με τις 
διατάξεις του Ν.Δ. 343/69 (ΦΕΚ 238/Α’). 

3. Αξιωματικοί που εγγράφονται σε πίνακα προακτέων, εάν υπα¬ 
χθούν σε μία από τις περιπτώσεις της παραγράφου 1 του παρόντος άρ¬ 
θρου πριν την προαγωγή τους, δεν προάγονται αλλά επανακρίνονται, 
σύμφωνα με τα οριζόμενα στην προηγούμενη παριχγραφο. 

Άρθρο 7 

Γενικά τυπικά για προαγωγή προσόντα. 

1. Γ ενικά τυπικά για προαγωγή προσόντα είναι ο ελάχιστος χρόνος 
υπηρεσίας στον κατεχόμενο βαθμό και ο συνολικός χρόνος υπηρεσ'κχς 
ως αξιωματικού, πριν τη συμπλήρωση των οποίων οι «χξιωματικοί δεν 
επιτρέπεται να προαχθούν, επιφυλασσόμενων των διατιχξεων των άρ¬ 
θρων 32, 33, 34 και 45 του παρόντος διατάγματος. 

2. Ο ελάχιστος χρόνος υπηρεσίας των αξιωματικών του Πυροσβεστι¬ 
κού Σώματος Γενικών και Ειδικών Υπηρεσιών σε κάθε βαθμό, αυτοτε- 
λώς ή σε συνδυασμό προς το συνολικό χρόνο υπηρεσίας αυτών ως αξιω- 

ματιχών, καθορίζεται ως εξής: 
α) Ανθυποπυραγός 3 έτη. 
β) ΐποπυραγός 4 έτη. 

γ) Πυραγός 5 έτη στο βαθμό ή 10 έτη συνολικής υπηρεσίας αξιωμα¬ 
τικού από την οποία 2 έτη στο βαθμό. 

δ) Επιπυραγός 4 έτη στο βαθμό ή 14 έτη συνολικής υπηρεσίας αξιω¬ 
ματικού, από την οποίι: 2 έτη στο βαθμό. 

ε) Αντιπύραρχος 4 έτη στο βαθμό ή 18 έτη συνολικής υπηρεσίας αξι¬ 
ωματικού, από την οποία 2 έτη στο βαθμό. 

στ) Πύραρχος, 6 μήνες στο βαθμό για να προαχθεί στο βαθμό του 
Αρχιπυράρχου. 

^ Αρχιπύραρχος, ανεξαρτήτως χρόνου παραμονής στο βαθμό για να 
προαχθεί στους βαθμούς του Υπαρχηγού και Αρχηγού. 

3. Προκειμένου περί αξιωματικών που εισέρχονται στο Πυροσβε¬ 
στικό Σώμα με βαθμό ανώτερο του Ανθυποπυραγού, όχι όμως ανώτερο 
του Πυραγού, όπως ειδικότερα ορίζονται από τις οικείες διατάξεις, αυ¬ 
τοί σε ό,τι αφορά τη συμπλήρωση της συνολικής υπηρεσίας ως αξιωμα¬ 
τικών για την απόκτηση δικαιώματος προαγωγής, λογίζεται ότι έχουν 
συμπληρώσει τον προβλεπόμενο από το παρόν άρθρο χρόνο υπηρεσίας 
για τους κατώτερους βαθμούς από εκείνο με τον οποίο κατετάγησαν. 

Άρθρο 8 

Υπολογισμός χρόνου υπηρεσίας στο βαθμό. 

1. Για τον υπολογισμό του ελάχιστου χρόνου υπηρεσίας σε κάθε 
βαθμό, σε ό,τι αφορά τη συμπλήρωση των γενικών τυπικών προσόντων 
προαγωγής, λαμβάνεται υπόψη και προσμετράται ο χρόνος κατά τον 
οποίο οι (αξιωματικοί διετέλεσαν στον κατεχόμενο βαθμό σε κανονική ή 
βραχεία άδεια μέχρι σαράντα (40) ημέρες κατ’ έτος ή σε νοσηλεία ή 
άδεια λόγω πάθησης ή τραυματισμού που συνέβη κατά την υπηρεσία 
και ένεκα ταύτης μέχρι της τελικής κρίσεως της σωματικής τους ικανό¬ 
τητας. Επίσης προσμετράται ο χρόνος: 

α) Της αιχμαλωσίας, εάν ο αξιωματικός απαλλάχθηκε από κάθε κα¬ 
τηγορία. 

β) Της αναδρομικής προαγωγής, σύμφωνα με τις διατάξεις του πα¬ 
ρόντος διατάγματος. 

2. Για τους βαθμούς που ο απαιτούμενος ελάχιστος χρόνος υπηρε¬ 
σίας, αυτοτελώς ή σε συνάρτηση προς το συνολικό χρόνο υπηρεσίας ως 
αξιωματικού, είναι μεγαλύτερος των δύο (2) ετών, προσμετράται επί¬ 
σης και ο χρόνος κατά τον οποίο οι αξιωματικοί διετέλεσαν σε νοσηλεία 
ή μακρά άδεια λόγω νόσου, πάθησης ή τραυματισμού που συνέβη όχι. 
ένεκα της υπηρεσίας, μέχρι δώδεκα (12) μήνες συνολικά σε όλες τις πε¬ 
ριπτώσεις. 

3. Δε λογίζεται ως χρόνος υπηρεσίας στο βαθμό ο χρόνος κατά τον 
οποίο οι αξιωματικοί εξέτισαν στερητική της ελευθερίας ποινή λόγ ω κα¬ 
ταδίκης, καθώς επίσης και ο χρόνος κατά τον οποίο αυτοί διετέλεσαν σε:. 

α) Αργία με απόλυση ή αργία με πρόσκαιρη παύση, 
β) Διαθεσιμότητα με αίτησή τους, 
γ) Άδεια μακράς διάρκειας για την αλλοδαπή, 
δ) Προσωρινή κράτηση, εφόσον δεν επακολούθησε απαλλακτικό βού¬ 
λευμα ή αθωωτική απόφαση. 

ε) Αυθαίρετη απουσία, εφόσον δεν επακολούθησα, αθωωτική απόφαση 
Ανακριτικού Συμβουλίου. 

Άρθρο 9 

Ουσιαστικά για προαγωγή προσόντα. 

1. Τα ουσιαστικά για προαγωγή προσόντα προσδιορίζουν τη γενική 
ικανότητα των αξιωματικών γιο« την άσκηση των καθηκόντων του βαθ¬ 
μού τους και την εξέλιξή τους Αυτά αποτελούν τα βασικά στοιχεία στα 
οποία στηρίζονται οι κρίσεις των αξιωματικών και συνάγονται από τις 
εκθέσεις ικανότητας και τα. υπόλοιπα έγγραφα που υπάρχουν στους ατο¬ 
μικούς τους φακέλλους. 

2. Τα ουσιαστικά γιιβ ποοάγωγή προσόντα διακρίνονται σε διανοη¬ 
τικά, επαγγελματικά, διοικητικά, ηθικά, ψυχικά και σωματικά. 

3. Τα διανοητικά προσόντα προσδιορίζουν τη γενική διανοητική τους 
ικανότητα και ευστρ οφία και αναφέρονται: 

α) Στη νοημοαύνιη και στην κρίση. 

β) Στηνίαντίληψυη της, πραγματικότητας, στην πρακτικότητα και 
στην προσαρμοστίϊιότίπτα στις μεταβαλλόμενες καταστάσεις και απαι¬ 
τήσεις. 

γ) Στην (επινοητικότητα, δημιουργικότητα και πρωτοτυπία. 
δ)'Στηνηκανότ.τιτα έκφρασης. 


4. Τα επαγγελματικά προσόντα προσδιορίζουν την ικανότητα άσκη¬ 
σης των καθηκόντων του κατεχόμενου βαθμού και του αμέσως ανώτε¬ 
ρου βαθμού και αναφέρονται: 

α) Στην επαγγελματική κατάρτιση στον κατεχόμενο βαθμό, 
β) Στην κατάρτιση για παραπέρα εξέλιξη, 
γ) Στην ικανότητα αφομοίωσης των νέων εξελίξεων στη γενική 
επαγγελματική δράση, 
δ) Στη μεθοδικότητα. 

ε) Στο ζήλο και στο ενδιαφέρον για την Υπηρεσία. 

στ) Στο ενδιαφέρον για τη συντήρηση του υλικού της Υπηρεσίας. 

ζ) Στην εκπαιδευτική ικανότητά- ' 

η) Στην αγάπη προς το πυροσβεστικό επάγγελμα και τις παραδόσεις 
του Σώματος, καθώς και το αίσθημονσυναδελφικότητας και αλληλεγ- 
γύης. 

5. Τα διοικητικά προσόντα προσδιορίζουν τη διοικητική και ηγετική 

ικανότητα και αναφέρονται: ' 

α) Στο κύρος. 

β) Στη δύναμη επιβολής στους υφισταμένΌϋς και .στην ικανότητα 
αξιολόγησης και αποδοτικής χρησιμοποίησής ΐους. 

γ) Στο ενδιαφέρον για τις ανάγκες των υφισταμένων, στην ψυχική 
επαφή με αυτούς, καθώς και στη μέριμνα'για την ανύψωση του ηθικού 
και της πειθαρχίας τους. 

δ) Στην ενεργητικότητα και δραστηριότητα 
ε) Στην προβλεπτικότητα. 

στ) Στην ικανότητα οργάνωσης, διεύθυνσης και συντονισμού, 
ζ) Στην επίβλεψη και στον έλεγχο για την εκτέλεση των διαταγών. 

6. Τα ηθικά προσόντα προσδιορίζουν το ήθος και τον χαρακτήρα και 
αναφέρονται: 

α) Στην ειλικρίνεια, ευύύτητα και συνέπεια. 

β) Στην αξιοπρέπεια. 

γ) Στην ευσυνειδησία. 

δ) Στην π,ίΛθαρχικότητα. 

ε) Στην εχεμύθεια 

στ) Στην τιμιότητα. 

ζ) Στη σεμνότητα. 

τ'ΐ) Στο αίσθημα ευθύνης. 

θ) Στο πνεύμα συνεργασίας. 

ι) Στην αμεροληψία και δικαιοσύνη. 

7 Τα ψυχικά προσόντα-ποουοιορίζουν την ευψυχία, τη σθεναρότητα 
κα’/τη γενική ψυχική^.ύστάθεια και αναφέρονται: 

α) Στην εμμοχή/στην καρτερικότητα, στη δύναμη θέλησης και στην 
αντοχή στις πιέσεις. 

β) Στο θάρρος έναντι των φυσικών κινδύνων. 

γ) Στο θάρρος της γνώμης. 

δ) Στην ανάληψη ευθυνών. 

ε) Στην αποφασιστικότητα. 

στ) Στην πρωτοβουλία. 

ζ) Στην αυτοπεποίθηση. 

η) Στην ψυχραιμία και αυτοκυριαρχία. 

θ) Στη σταθερότητα στις γνώμες και αποφάσεις. 

8. Τα σωματικά προσόντα αναφέρονται στην υγεία, στην αρτιμέλεια, 
στην αντοχή κατά την εκτέλεση της υπηρεσίας και στη γενική σωματική 
παράσταση. 

9. Τα σοβαρότερα ελαττώματα και ελλείψεις των αξιωματικών πρέ¬ 
πει απαραίτητα να συνάγονται από επίσημα έγγραφα στοιχεία, που 
υπάρχουν στους ατομικούς τους φακέλλους και είναι τα εξής: 

α) Η έλλειψη πίστης, σεβασμού και αφοσίωσης στο Σύνταγμα, τους 
νόμους και το Δημοκρατικό πολίτευμα της Χώρας. 

β) Η παραμέληση των υποχρεώσεων που απορρέουν από το κατεχό¬ 
μενο αξίωμα. 

γ) Η αντικοινωνική και αντιϋπηρεσιακή συμπεριφορά, 
δ) Η χρησιμοποίηση πλάγιων μέσων για την ικανοποίηση ατομικών 
αιτημάτων. 

ε) Η άσκηση των καθηκόντων κατά τρόπο επηρεαζόμενο από την πο¬ 
λιτική κατάσταση. 

στ) Η αντίθετη προς τα χρηστά ήθη συμπεριφορά, η ροπή προς πολι- 
τικολογία, η μέθη και η χαρτοπαιξία. 

10. Επίσης συνεκτιμάται η ευδόκιμη αποφοίτηση από τις επαγγελ¬ 
ματικές Σχολές μετεκπαίδευσης του Πυροσβεστικού Σώματος και των 
άλλων Υπηρεσιών, η επίδοση αυτών κατά τη φοίτησή τους σ’ αυτές, κα- 

θώς και η κατοχή πτυχίου Σχολής της τριτοβάθμιας· εκπαίδευσης ή ξέ¬ 
νων γλωσσών. 

Άρθρο 10 

Βαθμολογία ουσιαστικών προσόντων. 

1. Τα ουσιαστικά για προαγωγή προσόντα των αξιωματικών που 
αναφέρονται στο προηγούμενο άρθρο του παρόντος διατάγματος, βαθ¬ 
μολογούνται με ακέραιους αριθμούς από 1 έως 10 αριθμητικώς και 
ολογράφως, τυχόν δε προκύπτοντα δεκαδικά υπόλοιπα δεκάτου της μο¬ 
νάδας, κατά την εξαγωγή του μέσου όρου κάθε ομάδας προσόντων, δια¬ 
τηρούνται. 

2. Αν ορισμένα από τα επιμέρους ουσιαστικά προσόντα δεν είναι δυ¬ 
νατό να βαθμολογηθούν, επειδή η φύση των υπηρεσιών που εκτελέστη- 
καν από τον αξιολογούμενο δεν επέτρεψε τη δοκιμασία αυτού στους το¬ 
μείς που αναφέρονται τα προσόντα αι/τά αντί του βαθμού, τίθεται η έν¬ 
δειξη Δ.Δ. (δε δοκιμάσθηκε). Τα μη.βαθμολογούμενα επιμέρους προσό¬ 
ντα κάθε ομάδας, δεν,λαμβάνονταΐ' υπόψη κατά την εξαγωγή του μέσου 
όρου της ομάδας των προσόντωύ. 

3. Βαθμολογία των ηθικών προσόντων και από τα σωματικά προσό¬ 
ντα ή «υγεία» κάτω ταυ βαθμού οκτώ (8), καθώς και η βαθμολογία 
κάτω του βαθμού δέκα (10) στην «αρτιμέλεια», πρέπει να αιτιολογείται 
και να στηρίζεται σε επίσημα έγγραφα στοιχεία που υπάρχουν στο φά- 
κελλο ίου αξιολογούμενου και να μνημονεύονται στην οικεία θέση. 

4. Η βαθμολογία των, διοικητικών και επαγγελματικών προσόντων 
των αξιωματικών πρέπει να στηρίζεται στη διοικητική και επιτελική 
πείρα και ικανότητα αυτών περί των οποίων να γίνεται ειδική μνεία 
των συντακτών στις εκθέσεις ικανότητας ανάλογα με την προσωπικό¬ 
τητα καθενός και του χρόνου υπηρεσίας σν. βασικούς εκτελεστικούς το¬ 
μείς του Σώματος. Προκειμένου περί αξιωματικών από το βαθμό του 
Αντιπυράρχου και άνω, απαραίτητα, για την προαγωγή τους, θεωρεί¬ 
ται αναγκαία η ευρεία και ποικίλη διοικητική και επιτελική πείρα και 
ικανότητα αυτών, όπως αυτή καταχωρείτε» επαρκώς, αιτιολογημένη 
στις εκθέσεις ικανότητας των αξιωματικών 

5. Τα ελαττώματα και οι ελλείψεις των αξιολογούμενων αξιωματι¬ 
κών, που αναφέρονται στην παρ. 9 του προηγούμενου άρθρου του» παρό¬ 
ντος διατάγματος, δε βαθμολογούνται αλλά επηρεάζουν δυσμενώς τη 
βαθμολογία των επιμέρους ουσιαστικών προσόντων, 1 καθώς και τη γε¬ 
νική βαθμολογία των άξιωματικών. 

6. Η πείρα αποφοίτησης από\την οικεία παραγωγική σχολή ή τις 
επαγγελματικές σχολές μετεκπαίδευσης.του Σώματος, ή άλλων Υπηρε¬ 
σιών ή αυτής των Λένων Γλωσσών, σημειώνετγι στη στήλη «λοιπά συ- 
νεκτιμώμενα στοιχεία» των εκθέσεων ικανότητας και σιινεκτιμάται ανά¬ 
λογα. 

7. Η κλίμακα βαθμολογίας των ουσιαστικών προς προαγωγή πρυ,τό· 
ντων και η γενική βαθμολογία με, βάση αυτά καθορίζεται ως εξής: 

α) Εξαίρετος, 
β) Λίαν καλός, 
γ) Καλός, 
δ) Σχεδόν καλός, 
ε) Απαράδεκτος. 

() γενικός χαρακτηρισμός βαθμολογείται με ακέραιους και δεκαδι¬ 
κούς αριθμούς δεκάτου της μονάδας από 1 έως και 10, ολογράφως και 
αριθμητικώς, τυχόν δε προκύπτοντα κλασματικά υπόλοιπα διατηρού¬ 
νται ως εξής: Εξαίρετος από 9,6 έως 10. Αίας καλός από 7,6 έως 9,5. 
Καλός από 5 έως 7,5. Σχεδόν καλός από 3 έως 4,9. Απαράδεκτος από 
1 έως 2,9. 

8. Η βαθμολογία του γενικού χαρακτηρισμού είναι δυνατό να μην 
αντιστοιχεί απόλυτα στο μέσο όρο των βαθμολογιών των επιμέρους 
ομάδων προσόντων, εφόσον επηρεάζεται από τα συνεκτιμώμενα λοιπά 
στοιχεία και ελαττώματα που αναφέρονται στην παρ. 9 του προηγούμε¬ 
νου άρθρου. 

. ΚΕΦΑΛΑΙΟ Γ 

ΕΚΘΕΣΕΙΣ ΙΚΑΝΟΤΗΤΑΣ ΑΞΙΩΜΑΤΙΚΩΝ 
ΠΥΡΟΣΒΕΣΤΙΚΟΥ ΣΩΜΑΤΟΣ 

Άρθρο 11 

Έννοια, διάκριση και τύπος 
των εκθέσεων ικανότητος. 

1. Εκθέσεις ικανότητας είναι τα έγγραφα στα οποία εμφαίνονται και 
βαθμολογούνται αναλυτικά τα ουσιαστικά προς προαγωγή προσόντα 


των αξιωματικών του Πυροσβεστικού Σώματος, Γενικών και Ειδικών 
Υπηρεσιών, όλων των βαθμών εκτός του Αρχηγού και επισημαίνονται 
τυχόν ελλείψεις και ελαττώματα αυτών. 

2. Οι εκθέσεις ικανότητας, ανάλογα με το χρόνο σύνταξης αυτών, 
διακρίνονται σε τακτικές και έκτακτες, ο δε τύπος αυτών καθορίζεται 
στο άρθρο 21 του παρόντος διατάγματος. 

3. Ο συντάκτης της έκθεσης ικανότητας καλείται αξιολογών και αυ¬ 
τός στον οποίο αναφέρεται η έκθεση αξιολογούμενος. 

Άρθρο 12 

Συντάκτες και γνωματεύοντες των εκθέσεων ικανότητας. 

1. Τις εκθέσεις ικανότητας συντάσσουν και επ’ αυτών γνωματεύουν 
οι αξιωματικοί που αναφέρονται στην παρ. 4 του παρόντος άρθρου. Σε 
κάθε περίπτωση ο συντάκτης πρέπει να είναι ανώτερος ή αρχαιότερος 
από τον αξιολογούμενο και να φέρει βαθμό τουλάχιστον Υποπυρα- 
γού. 

2. Σε περίπτωση κωλύματος, απουσίας ή μη ύπαρξης συντάκτη, η 
αρμοδιότητα για τη σύνταξη έκθεσης ικανότητας περιέρχεται στον γνω- 
ματεύοντα, η δε αρμοδιότητα του γνωματεύοντα περιέρχεται στον 
άμεσο προϊστάμενο αυτού. Εάν δεν υπάρχει, κωλύεται ή απουσιάζει ο 
γνωματεύων, η αρμοδιότητά του περιέρχεται, επίσης, στον άμεσο προϊ¬ 
στάμενο αυτού και σε περίπτωση που δεν υπάρχει κανένας, ο συντάκτης 
ορίζεται από τον Αρχηγό του Πυροσβεστικού Σώματος. Στις περιπτώ¬ 
σεις αυτές δεν απαιτείται να έχει συμπληρώσει ο αξιολογούμενος ορι¬ 
σμένο χρόνο υπό τις διαταγές του συντάκτη. 

3. Οι αξιωματικοί που εξέρχονται από την υπηρεσία για οποιοδήποτε 
λόγο, καθώς και όσοι μεταπίπτουν σε μία από τις καταστάσεις που ανα- 
φέρονται στο άρθρο 6 παρ. 1 του παρόντος διατάγματος, δεν συντάσ¬ 
σουν εκθέσεις ικανότητας ή ειδικές εκθέσεις αποστρατείας και μόνο για 
όσο χρόνο διαρκούν οι καταστάσεις αυτές. Στις περιπτώσεις αυτές ο Αρ¬ 
χηγός του Πυροσβεστικού Σώματος ορίζει με διαταγή του τους συντά¬ 
κτες, εφόσον κρίνεται αναγκαία η αξιολόγηση των αξιωματικών για το 
χρονικό διάστημα που υπηρέτησαν υπό τις διαταγές αυτού που εξήλθε 
από την Υπηρεσία ή απομακρύνθηκε από την άσκηση των καθηκόντων 
του. Για την εφαρμογή της παραγράφου αυτής, το κώλυμα των εξερχο- 
μένων για σύνταξη εκθέσεων ικανότητας ή ειδικών εκθέσεων αποστρα¬ 
τείας αρχίζει από την έναρξη της διαδικασίας εξόδου αυτών από την 
Υπηρεσία. Στην περίπτωση αυτή περιλαμβάνονται και οι αξιωματικοί 
που προάγονται στον επόμενο βαθμό εκτός οργανικών θέσεων για ένα 
μήνα πριν την αποστρατεία τους. 

4. Αρμόδιοι για τη σύνταξη των εκθέσεων ικανότητας των αξιωματι¬ 
κών και τη γνωμάτευση επ’ αυτών είναι οι εξής: 

α) Του Υπαρχηγού ο Αρχηγός χωρίς γνωματεύοντα. Του Διευθυντή 
ΑρΧΤί 18 · 00 · των Διοικητών Περιφερειακών Διοικήσεων, του Διοικητή 
ντης Πυροσβεστικής Σχολής, της Ειδικής Μονάδας Αντιμετώπισης Κα¬ 
ι απτροφέ'αν (Ε.Μ.Α.Κ.) και του Συντονιστικού Επιχειρησιακού Κέντρου 
Υπηρεσιών Πυροσβεστικού Σώματος (199 Σ.Ε’Κ.Υ.Π.Σ.), των Διευθυ¬ 
ντών της Γενικής Αποθήκης Υλικού Πυροσβεστικού Σώματος 
(Γ.Α.Υ.β.Σ.) και των Ασφαλιστικών Ταμείων ο Υπαρχηγός με γνωμα¬ 
τεύοντα τον Αοχηγό. Των προϊσταμένων των Κλάδων του Αρχηγείου 
και του Διοικητή 'νΐου Πυροσβεστικού Συνεργείου της Αθήνας ο Διευθυ¬ 
ντής Αρχηγείου, με γνωματεύοντα τον Υπαρχηγό. Των Διευθυντών 
Διευθύνσεων του Αρχηγείου οι οικείοι προϊστάμενοι των Κλάδων με 
γνωματεύοντα τον Διευθυντή Αρχηγείου. 

β) Των Υποδιοικητών Περιφερειακών Διοικήσεων-Πυροσβεστικών 
Υπηρεσιών, των Διοικητών Υποδιοικήσεων .Πυροσβεστικών Υπηρε¬ 
σιών, των Διοικητών Πυροσβεστικών Σταθμών και Διοικητών των Πυ¬ 
ροσβεστικών Συνεργείων οι κατά τόπους αρμόδιοι Διοικητές των Περι¬ 
φερειακών Διοικήσεων Πυροσβεστικών Υπηρεσιών αε γνωματεύοντα 
τον Υπαρχηγό. 

γ) Των Υποδιοικητών των Υποδιοικήσεων και των Διοικητών των 
Πυροσβεστικών Σταθμών που υπάγονται σε Υποδιοίκηση Πυροσβεστι- 
κής Υπηρεσίας ο Διοικητής της Υποδιοίκηση^, με γνωματεύοντα το 
Διοικητή της Περιφερειακής Διοίκησης Πυροσβεστικών Υπηρεσιών. 

6) Των αξιωματικών που υπηρετούν στο Αρχηγείο οι Διευθυντές των 
οικείων Διευθύνσεων με γνωματεύοντα τον προϊστάμενο του οικείου 
Κλάδου εκτός των Υπασπιστών και του προϊσταμένου της Γραμματείας 
του Διευθυντή Αρχηγείου για τους οποίους συντάκτης είναι ο Διευθυ¬ 
ντής Αρχηγείου και γνωματεύων ο Υπαρχηγός. 

ε) Των αξιωματικών που υπηρετούν στα γραφεία τα*ν Περιφερειακών 
Διοικήσεων Πυροσβεστικών Υπηρεσιών, των Υποδιοικ ήσεων Πυροσβε¬ 
στικών Υπηρεσιών, στην Πυροσβεστική Σχολή, στην Ε Μ.ΑϊΚ. και στη 
Γ.Α.Υ.Π.Σ. ο Υποδιοικητής των Υπηρεσιών αύτών τ|ϊ ο ^αρχαιότερος 

αξιωματικός με γνωματεύοντα το Διοικητή ή Διευθυντή. 

στ) Των αξιωματικών που υπηρετούν στα ασφαλιστικά ταμεία ο Διευ¬ 
θυντής οικείου ταμείου με γνωματεύοντα τον Διευθυντή Αρχηγείου. 

ζ) Των αξιωματικών που υπηρετούν σε Πυροσβεστικούς Σταθμούς, 
στο 199 Σ.Ε.Κ.Τ.Π.Σ. και στα Πυροσβεστικά Συνεργεία οι Διοικητές 
τους με γνωματεύοντα τον οικείο Διοικητή της Περιφερειακής Διοίκη¬ 
σης Πυροσβεστικών Υπηρεσιών εκτός των υπηρετούντων στο 199 
Σ.Ε.Κ.Τ.Π.Σ. και στο Πυροσβεστικό Συνεργείο Αθηνών, όπου γνωμα¬ 
τεύουν είναι ο Διευθυντής Αρχηγείου και των αξιωματικών των υπηρε¬ 
τούντων σε Πυροσβεστικούς Σταθμούς Υποδιοικήσεων Πυροσβεστικών 
Υπηρεσιών όπου γνωματεύουν είναι ο Διοικητής της Υποδιοίκησης. 

η) Των αξιωματικών που υπηρετούν σε Υπηρεσίες του Υπουργείου 
Δημόσιας Τάξης ή άλλες πολιτικές ή στρατιωτικές Υπηρεσίες ο αρχαιό¬ 
τερος αξιωματικός του Πυροσβεστικού Σώματος που υπηρετεί στην ίδια 
υπηρεσία με γνωματεύοντα τον Διευθυντή Αρχηγείου για το Νομό Αττι¬ 
κής, και τον οικείο Διοικητή της Πυροσβεστικής Υπηρεσίας της πόλης 
για τους άλλους νομούς. Αν δεν υπάρχει αρχαιότερος αξιωματικός, συ¬ 
ντάκτης είναι για το Νομό Αττικής ο Διευθυντής Αρχηγείου με γνωμα¬ 
τεύοντα τον Υπαρχηγό και για τους υπόλοιπους νομούς ο Υποδιοικητής 
της Πυροσβεστικής Υπηρεσίας της πόλης με γνωματεύοντα το Διοικητή 
της Υπηρεσίας αυτής. 

θ) Του Υποδιοικητή ή αρχαιότερου μετά το Διοικητή αξιωματικού 
της Πυροσβεστικής Σχολής, της Ειδικής Μονάδας Αντιμετώπισης Κα¬ 
ταστροφών (Ε.Μ.Α.Κ.) και της Γενικής Αποθήκης Υλικού Πυροσβεστι¬ 
κού Σώματος (Γ.Α.Υ.Π.Σ.) ο Διοικητής ή Διευθυντής των Υπηρεσιών 
αυτών με γνωματεύοντα τον Υπαρχηγό. 

Άρθρο 13 

Χρόνος σύνταξης εκθέσεων ικανότητας. 

1. Οι τακτικές εκθέσεις ικανότητας, συντάσσονται την 20ή Ιανουά¬ 
ριου κάθε έτους, οι δε έκτακτες μόνο στις παρακάτω περιπτώσεις και με 
την προϋπόθεση ότι έχει παρέλθει μήνας από την προηγούμενη σύνταξη 
τακτικής ή έκτακτης έκθεσης ικανότητας. 

α) Σε περίπτωση μετάθεσης ή τοποθέτησης του αξιολογούμενου ή 
του αξιολογούντα. 

β) Σε κάθε άλλη περίπτωση διακοπής για οποιοδήποτε λόγο της υπη¬ 
ρεσιακής εξάρτησης που συνδέει τον αξιολογούντα με τον αξιολογού¬ 
μενο, εφόσον η διακοπή διήρκεσε ή θα διαρκέσει τουλάχιστον ένα (1) 
μήνα. Διακοπή υπηρεσιακής εξάρτησης υπάρχει και στην περίπτωση 
που ως Διοικητής ή Προϊστάμενος μιας Υπηρεσίας τοποθετείται αξιω¬ 
ματικός ανώτερος ή αρχαιότερος του υπηρετούντος, χωρίς αυτός να με¬ 
τακινηθεί. Κατ’ εξαίρεση, αν η διακοπή της υπηρεσιακής εξάρτησης 
πρόκειται να συμπέσει με το δεύτερο δεκαήμερο του Ιανουάριου, συντάσ- 
σεται έκτακτη έκθεση ικανότητας, έστω κι αν η διακοπή της εξάρτησης 
διαρκέσει λιγότερο από ένα (1) μήνα. 

γ) Οποτεδήποτε διαταχθεί, γενικά ή ειδικά, από τον Αρχηγό του Πυ¬ 
ροσβεστικού Σώματος, εφόσον διαπιστώνεται αιτιολογημένα η συν¬ 
δρομή εκτάκτων περιστατικών που επιβάλλουν την αξιολόγηση των 
οιξιωματικών. 

2. Οι εκθέσεις ικανότητας συντάσσονται ανεξάρτητα από το χρόνο 
παραμονής του αξιολογούμενου στον κατεχόμενο βαθμό, με την προϋ¬ 
πόθεση ότι αυτός υπηρετεί υπό τις διαταγές του αξιολογούντος τουλάχι¬ 
στον ένα (1) μήνα. Για τους γνωματεύοντες δεν απαιτείται να έχουν συ¬ 
μπληρώσει οι αξιολογούμενοι ορισμένο χρόνο υπό τις διαταγές τους. 

Άρθρο 14 

Διαδικασία για τη σύνταξη των εκθέσεων ικανότητας. 

1. Το πρώτο δεκαήμερο του μηνός Ιανουάριου κάθε έτους, οι Υπηρε¬ 
σίες που τηρούν το δεύτερο ατομικό βιβλιάριο των αξιωματικών απο¬ 
στέλλουν τα βιβλιάρια, αυτεπάγγελτα, στους αρμόδιους συντάκτες για 
τη λήψη των αναγκαίων στοιχείων για τη σύνταξη των εκθέσεων ικανό¬ 
τητας. 

2. Οι τακτικές και οι έκτακτες εκθέσεις ικανότητας συντάσσονται την 
20ή Ιανουάριου κάθε έτους εις απλούν και ιδιοχείρως από τους αξιολο- 
γούντες. 

3. Οι εκθέσεις ικανότητας μαζί με τα ατομικά βιβλιάρια των αξιωμα¬ 
τικών υποβάλλονται στους γνωματεύοντες, εντός δέκα ημερών από τη 
σύνταξή τους. 

4. Οι γνωματεύοντες υποβάλλουν τις εκθέσεις ικανότητας στη Διεύ¬ 
θυνση Προσωπικού του Αρχηγείου Πυροσβεστικού Σώματος το αργό¬ 
τερο μέχρι τις 20 Φεβρουάριου κάθε έτους, τα δε ατομικά βιβλιάρια των 


αξιωματικών επιστρέφονται στις Υπηρεσίες από τις οποίες είχαν απο¬ 
σταλεί στους συντάκτες. 

Άρθρο 15 

Υποχρεώσεις συντακτών και γνωματευόντων. 

1. Οι συντάκτες των εκθέσεων ικανότητας αξιολογούν τα προσόντα 
των αξιωματικών μόνο για το χρονικό διάστημα στο οποίο αναφέρεται η 
έκθεση ικανότητας. Απαγορεύεται δε να λαμβάνουν γνώση με οποιοδή- 
ποτε τρόπο του περιεχομένου εγγράφων αξιολόγησης των προσόντων 
των αξιωματικών, είτε αυτά αναφέρσνται στο ίδιο έτος είτε σε προηγού¬ 
μενα έτη, ούτε να λαμβάνουν υπόψη τις βαθμολογίες των προσόντων 
των αξιολογούμενων από άλλους συντάκτες.. 

2. Οι γνωματεύοντες στις εκθέσεις ικανότητας διατυπώνουν τη 
γνώμη τους για τις επιμέρους βαθμολογίες και το γενικό χαρακτηρισμό 
του αξιολογούμενου και αιτιολογούν με συγκεκριμένα στοιχεία την υπέρ 
ή κατά του αξιωματικού τυχόν δ'ιαφωνία τους. 

3. Οι γνωματεύοντες υποχρεούνται να ελέγχουν, εάν: 

α) Υπάρχουν έγγραφα στοιχεία που στηρίζουν τα αναγραφόμενα 
ελαττώματα των αξιολογούμενων, στις βαθμολογίες κάτω του βαθμού 
οκτώ (8) των ηθικών προσόντων και της «υγείας» των σωματικών προ¬ 
σόντων, καθώς και στη βαθμολογία κάτω του βαθμού δέκα (10) στην 
«αρτιμέλεια». 

β) Ελήφθήσαν υπόψη τα υφιστάμενα δυσμενή στοιχεία για τη βαθμο¬ 
λογία των προσόντων. 

γ) Τηρήθηκαν οι διατάξεις του παρόντος διατάγματος σχετικά με τις 
εκθέσεις ικανότητας. 

4. Ο γνωματεύουν εάν διαπιστώσει ότι δεν τηρήθηκαν τα αναγραφό¬ 
μενα στην προηγούμενη παράγραφο, σημειώνει αυτό στην οικεία θέση 
της έκθεσης ικανότητας. Εάν δε σχηματίσει τη γνώμη ότι ο συντάκτης, 
επηρεασμένος από προσωπικούς λόγους, προέβει σκόπιμα σε μη αντι¬ 
κειμενική δυσμενή ή ευμενή βαθμολογία, σημειώνει αυτό στην οικεία 
θέση της έκθεσης ικανότητας και υποβάλλει ιεραρχικά αναφορά στον 
Αρχηγό του Πυροσβεστικού Σώματος. Ο Αρχηγός, εφόσον τα αναγρα¬ 
φόμενα στην αναφορά στηρίζονται σε συγκεκριμένα περιστατικά, δια- 
τάσσει την ενέργεια Ένορκης Διοικητικής Εξέτασης για τη διαπίστωση 
της αντικειμενικότητας ή μη των βαθμολογιών και των δυσμενών χα¬ 
ρακτηρισμών. Εάν από την εξέταση επιβεβαιωθεί το μη αντικειμενικό 
της βαθμολογίας, ακυρώνεται η σχετική έκθεση ικανότητας και ανατί¬ 
θεται η σύνταξη νέας έκθεσης στον αμέσως προϊστάμενο του γνώματεύ- 
οντος. Αν αυτός κωλύεται ή απουσιάζει ή δεν υπάρχει ο συντάκτης της 
έκθεσης ορίζεται με διαταγή του Αρχηγού του Πυροσβεστικού Σώμα¬ 
τος. Η ίδια διαδικασία τηρείται και σε περίπτωση που το Αρχηγείο του 
Πυροσβεστικού Σώματος διαπιστώσει σκόπιμη και μη (αντικειμενική 
βαθμολογία. 

5. Προσθήκες, διαγραφές και αλλοιώσεις που επέρχονται με οποιον- 
δήποτε τρόπο δεν επιτρέπεται να υπάρχουν στη βαθμολογία των ουσια¬ 
στικών προσόντων και στην αιτιολογία των εκθέσεων ικανότητας. Σε 
αντίθετη περίπτωση, δεν λαμβάνονται υπόψη κατά τις κρίσεις από τα οι¬ 
κεία υπηρεσιακά συμβούλια και αποτελούν πειθαρχικό παράπτωμα για 
τους υπαίτιους συντάκτες ή γνωματεύοντες. 

Άρθρο 16 

Ανακοίνωση δυσμενών βαθμολογιών. 

1. Ο γνωματεύουν στις εκθέσεις ικανότητας υποχρεούται να γνωστο¬ 
ποιεί στον αξιολογούμενο τη βαθμολογία και τους δυσμενείς χαρακτηρι¬ 
σμούς από το βαθμό «σχεδόν καλός» και κάτω, είτε από τον ίδιο είτε από 
το συντάκτη, εφόσον συμφωνεί με αυτόν. 

2. Η γνωστοποίηση στον αξιολογούμενο γίνεται εγγράφους και με 
απόδειξη, η οποία επισυνάπτεται στην έκθεση ικανότητας. 

3. Ο αξιολογούμενος, εντός (ανατρεπτικής προθεσμίας επτά (7) ημε¬ 
ρών από την ημερομηνία γνωστοποίησης,’ δικαιούται να υποβάλει ανα¬ 
φορά που διαβιβάζεται ιεραρχικά από την Υπηρεσία του συντάκτη στη 
Διεύθυνση Προσωπικού του Αρχηγείου Πυροσβεστικού Σώματος, για 
να επισυναφθεί στην έκθεση ικανότητας, χωρίς να εκφέρεται από τους 
ιεραρχικά προϊσταμένους του (αξιολογούμενου καμία γνώμη σε αυτή. Τα 
διαλαμβανόμενα στην αναφορά τίθενται υπόψη του οικείου συμβουλίου 
κρίσης μαζί με τα λοιπά στοιχεία του'ατομικού φακέλου τού (αξιολογού¬ 
μενου αξιωματικού. 

Άρθρο 17 

Μη σύνταξη εκθέσεων ικανότητας. 

1. Τακτικές ή έκτακτες εκθέσεις ικανότητας δεν συντάσσονται για 
τους αξιωματικούς που αναφέρονται στο άρθρο 6 παρ. 1 του παρόντος 
διατάγματος. 

2. Οι εκθέσεις ικανότητας συντάσσονται αμέσως μετά την άρση του 
λόγου που προκάλεσε τη μη σύνταξη, από τους συντάκτες που ήταν αρ¬ 
μόδιοι, σύμφωνα με τις διατάξεις του παρόντος διατάγματος, κατά το 
χρόνο που έπρεπε να συνταχθούν κανονικά. Εάν οι συντάκτες αυτοί κω¬ 
λύονται ή απουσιάζουν, εφαρμόζονται οι διατάξεις του άρθρου 12 παρ. 2 
του παρόντος διατάγματος. 

Άρθρο 18 

Ειδικές εκθέσεις αποστρατείας. 

1. Οι αρμόδιοι για τη σύνταξη εκθέσεων ικανότητας δύνανται κατά 
το χρόνο σύνταξης των τακτικών εκθέσεων ικανότητας, να συντάξουν 
και υποβάλλουν ειδική έκθεση αποστρατείας για αξιωματικούς που 
υπηρετούν υπό τις διαταγές τους, μέχρι και του βαθμού του Πυράρχου, 
αν παρουσιάζουν ουσιώδη έλλειψη των ουσιαστικών τους προς προα¬ 
γωγή προσόντων, με την προϋπόθεση ότι συμπλήρωσαν ένα (1) χρόνο 
υπηρεσίας στον κατεχόμενο βαθμό, από την οποία τρίμηνο τουλάχιστον 
υπό τις διαταγές του συντάσσοντα την έκθεση αποστρατείας. Στην περί¬ 
πτωση αυτή δεν συντάσσεται συγχρόνως και έκθεση ικανότητας. 

2. Ειδικές εκθέσεις αποστρατείας είναι δυνατό να υποβληθούν οποτε¬ 
δήποτε και για τους ανώτατους αξιωματικούς, εκτός του Αρχηγού, για 
ουσιώδη έλλειψη των ουσιαστικών τους προσόντων, ανεξάρτητα από το 
χρόνο υπηρεσίας αυτών στον κατεχόμενο βαθμό, με την προϋπόθεση ότι 
κατά το χρόνο σύνταξης αυτών έχουν συμπληρώσει τρίμηνο τουλάχι¬ 
στον υπηρεσία από τις διαταγές του συντάσσοντα την έκθεση αποστρα¬ 
τείας. 

3. Οι ειδικές εκθέσεις αποστρατείας συντάσσονται σε απλούν και ιδιο¬ 
χείρους επί των εντύπων που καθορίζονται στο άρθρο 22 του παρόντος 
διατάγματος. Επ’ αυτών διατυπώνουν τις παρατηρήσεις τους οι γνω- 
ματεύοντες επί των εκθέσεων ικανότητας και διαβιβάζονται το ταχύ¬ 
τερο, από τη Διεύθυνση Προσωπικού του Αρχηγείου Πυροσβεστικού 
Σώματος, στα οικεία Συμβούλιο κρίσης, τα οποία δύνανται να συγκα- 
λούνται και έκτακτα και υποχρεούνται να αποφασίζουν για την απο¬ 
στρατεία ή μη των αξιωματικών στους οποίους αυτές αναφέρονται. 

Άρθρο 19 

Διαβίβαση εγγράφων στα Συμβούλια κρίσης 

Τα έγγραφα αξιολόγησης των ουσιαστικών προσόντων των κρινομέ- 
νων αξιωματικών, μαζί με τα ατομικά βιβλιάρια και τους ατομικούς 
φακέλλους αυτών, διαβιβάζονται από τη Διεύθυνση Προσωπικού του 
Αρχηγείου Πυροσβεστικού Σώματος στους Προέδρους των αρμοδίων, 
κατά περίπτωση, συμβουλίων κρίσης πριν την έναρξη των τακτικών 
κρίσεων. Το ίδιο εφαρμόζεται και στις περιπτώσεις έκτακτων κρίσεων. 

Άρθρο 20 

Απόρρητο των εγγράφων αξιολόγησης των αξιωματικών 

1. Οι εκθέσεις ικανότητας και οι ειδικές εκθέσεις αποστρατείας απο¬ 
τελούν απόρρητα έγγραφα και δεν επιτρέπεται, με την επιφύλαξη των 
διατάξεων της επόμενης παραγράφου, να λαμβάνουν γνώση αυτών 
τρίτα πρόσωπα. 

2. Αντίγραφα ή αποσπάσματα των εκθέσεων ικανότητας και των ει¬ 
δικών εκθέσεων αποστρατείας, χορηγούνται μόνο στους αξιωματικούς 
στους οποίους αναφέρονται καθώς και σε Δικαστικές Αρχές εφόσον ζη¬ 
τηθούν. 

Άρθρο 21 
Τύπος εκθέσεων 

1. Οι εκθέσεις ικανότητας συντάσσονται (συμπληρώνονται) σε τετρα¬ 
σέλιδο φύλλο χάρτου, ιδιοχείρως, από το συντάκτη. Ειδικά τα τυπικά 
στοιχεία της πρώτης σελίδας του εντύπου (τίτλος Υπηρεσίας, στοιχεία 
αξιολογούντα, στοιχεία αξιολογούμενου, απουσίες αυτού και είδος εκθέ- 
σεως) δύνανται να συμπληρώνονται και με γραφομηχανή από τρίτον. 

2. Ο τύπος των εκθέσεων ικανότητας Αξιωματικών είναι ο εξής: 


. ΑΠΟΡΡΗΤΗ . 

(Τίτλος Υπηρεσίας) (Συμπληρώνονται ιδιοχείρως) 

ΕΚΘΕΣΗ ΙΚΑΝΟΤΗΤΑΣ ΑΞΙΩΜΑΤΙΚΟΥ 

που συντάχθηκε από τον . 

Για το χρονικό διάστημα από .μέχρι . 

ΣΤΟΙΧΕΙΑ ΑΞΙΟΛΟΓΟΥΜΕΝΟΥ ΚΑΙ ΕΙΔΟΣ ΕΚΘΕΣΗΣ 

Βαθμός .Ειδικότητα ..Αριθμός Μητρώου . 

Επώνυμο .. .Όνομα .. 

Πατρώνυμο .Μητρώνυμο . 

Γραμματικές Γνώσεις.. 

Υπηρεσίες που εκτέλεσε . 


Απούσιασε: 

α. Από . 

β. Από . 

·μέχρ ι . 

μέχρ 1 . 



ΕΚΤΑΚΤΗ (Συμπληρώνεται μόνο σε περίπτωση έκτακτων εκθέσεων) 

Λόγω .... 


ΠΡΟΣΟΝΤΑ ΚΑΙ ΒΑΘΜΟΛΟΓΙΑ ΑΪΤΩΝ ΑΠΟ ΤΟ ΣΥΝΤΑΚΤΗ 

Α' ΔΙΑΝΟΗΤΙΚΑ 

Βαθμολογία 

Άθροισμα βαθμών 

Μέσος Όρος 

α) Νοημοσύνη και κρίση 
β) Αντίληψη της πραγματι¬ 
κότητας, πρακτικότητα και 
προσαρμοστικότητα προς τις 
μεταβαλλόμενες καταστάσεις 




γ) Επινοητικότητα, δημιουρ¬ 
γικότητα και πρωτοτυπία .. 
δ) Ικανότητα έκφρασης 




Β' ΕΠΑΓΓΕΛΜΑΤΙΚΑ 

ΠΡΟΣΟΝΤΑ 

Βαθμολογία 

Άθροισμα βαθμών 

Μέσος Όρος 

α) Επαγγελματική κατάρτιση 
στον κατεχόμενο βαθμό ... . 
β) Κατάρτιση για παραπάνω 

εξέλιξη . 

γ) Ικανότητα αφομοίωσης 
των νέων εξελίξεων στη γενι¬ 
κότερη επαγγελματική δράση 




ε) Ζήλος και ενδιαφέρον για 
την Υπηρεσία 

στ) Ενδιαφέρον για την συ¬ 
ντήρηση του υλικού της Υπη¬ 
ρεσίας . 

ζ) Εκπαιδευτική ικανότητα . 
η) Αγάπη προς το επάγ¬ 
γελμα και τις παραδόσεις του 
Σώματος, συναίσθημα συνα¬ 
δελφικότητας και αλληλεγ- 

τ«ης . 




Γ ΔΙΑΝΟΗΤΙΚΑ 
ΠΡΟΣΟΝΤΑ 

Βαθμολογία 

Άθροισμα βαθμών 

Μέσος Όρος 


α) Κύρος....... 

β) Δύναμη Επιβολής επί των 
υφισταμένων και ικανότητα 
αξιολόγησης και αποδοτικής 
χρησιμοποίησης αυτών ... 
γ) Ενδιαφέρον για τις ανά¬ 
γκες των υφισταμένων, ψυ¬ 
χική επαφή μαζί τους και 
μέριμνα για την ανύψωση 
του ηθικού και της πειθαρ¬ 
χίας τους . 

5) Ενεργητικότητα και δρα¬ 
στηριότητα . 


Ζ’ ΔΙΟΙΚΗΤΙΚΗ ΚΑΙ 
ΕΠΙΤΕΛΙΚΗ ΠΕΙΡΑ 


ε) Προβλεπτικότητα . 

στ) Ικανότητα οργάνωσης 
διεύθυνσης και συντονισμού . 

ζ) Επίβλεψη και έλεγχος για 
την εκτέλεση των διατασσο- 
μένων .. 


(Διοικητική και επιτελική 
πείρα και ικανότητα επί των 
οποίων στηρίζεται η βαθμο¬ 
λογία των διοικητικών και 
επαγγελματικών προσόντων) 


Η’ ΕΛΑΤΤΩΜΑΤΑ 
ΚΑΙ ΕΛΛΕΙΨΕΙΣ 


Δ* ΗΘΙΚΑ 
ΠΡΟΣΟΝΤΑ 


Βαθμολογία Άθροισμα βαθμών Μέσος Όρος 


α) Ειλικρίνεια, ευθύτητα, συ¬ 
νέπεια . 

β) Αξιοπρέπεια . 

γ) Ευσυνειδησία . 

δ) Πειθαρχικότητα . 

ε) Εχεμύθεια. 

στ) Τιμιότητα . 

ζ) Σεμνότητα . 

η) Αίσθημα ευθύνης . 

θ) Πνεύμα συνεργασίας 

ι) Αμεροληψία και δικαιοσύνη 


Ε’ ΨΤΧΙΚΑ 
ΠΡΟΣΟΝΤΑ 


Βαθμολογία Άθροισμα βαθμών Μέσος Όρος 


(Καταχωρούνται τα ελαττώ¬ 
ματα και οι ελλείψεις του 
αξιολογούμενου, που προκύ¬ 
πτουν από επίσημα έγγραφα 
που υπάρχουν στο φάκελλό 
του. Σε αρνητική περίπτωση 
στην οικεία θέση του εντύπου 
της έκθεσης ικανότητα σύρε- 
ται γραμμή). 

α) Έχει πίστη στην πατρίδα . . .. .τα εθνικά ιδεώδη, ... .το δημο¬ 
κρατικό πολίτευμα της Χώρας; . 

β) Παραμελεί τις υποχρεώσεις που απορρέουν από το αξίωμα του; 

γ) Στερείται κοινωνικότητας; ... 

δ) Χρησιμοποιεί πλάγια μέσα για την ικανοποίηση ατομικών αιτημά¬ 
των; .. 

ε) Αντέχει στις πιέσεις; ... 

στ) Ασκεί τα καθήκοντά του κατά τρόπο επηρεαζόμενο από την πολιτική 
κατάσταση; .... 

ζ) Συμπεριφέρεται κατά τρόπο αντίθετο προς τα χρηστά ήθη;. 

η) Ρέπει προς την πολιτικολογία; . .τη μέθη; . .τη χαρτοπαιξία; . . 


α) Εμμονή, καρτερικότητα, 
δύναμη, θέλησης και αντοχή 
στις πιέσεις . 

β) Θάρρος έναντι των φυσι¬ 
κών κινδύνων . 

γ) Θάρρος της γνώμης .... 

δ) Ανάληψη ευθυνών . 

ε) Αποφασιστικότητα 

στ) Πρωτοβουλία . 

ζ) Αυτοπεποίθηση . 

η) Ψυχραιμία και αυτοκυ¬ 
ριαρχία . 

θ) Σταθερότητα στις γνώμες 
και αποφάσεις . 


Θ’ ΛΟΙΠΑ ΣΤΝΕΚΤΙΜΩΜΕΝΑ ΣΤΟΙΧΕΙΑ 

α) Απεφοίτησε ευδόκιμα από τη Σχολή . . .με σειρά . . .μεταξύ . . . 
β) Απεφοίτησε ευδόκιμα από τη Σχολή Μετεκπαίδευσης, .με σειρά . 
μεταξύ. 

γ) Απεφοίτησε ευδόκιμα από τη Σχολή Ξένων Γλωσσών με σειρά 
μεταξύ .'. 

δ) ... 

ε) · · · ... 

Γ ΠΟΛΕΜΙΚΗ ΔΡΑΣΗ (Εφόσον προκύπτει από επίσημα στοιχεία) 


Προστίθεται κάθε στοιχείο που ενισχύει την αντικειμενικότητα της κρί¬ 
σης και δικαιολογούνται με συγκεκριμένα περιστατικά οι πολύ δυσμε-. 
νείς βαθμολογίες. 


ΣΤ ΣΩΜΑΤΙΚΑ 
ΠΡΟΣΟΝΤΑ 


Βαθμολογία Άθροισμα βαθμών Μέσος. Όρος 


α) Υγείας (γενική κατάσταση) 

β) Αρτιμέλεια . 

γ) Αντοχή κατά την εκτέλεση 

της υπηρεσίας . 

δ) Παράσταση - Εμφάνιση . . 


ΓΕΝΙΚΟΣ ΧΑΡΑΚΤΗΡΙΣΜΟΣ ΑΞΙΟΛΟΓΟΥΜΕΝΟΥ 
ΚΑΙ ΒΑΘΜΟΛΟΓΙΑ 


Κρίνω αυτόν 


βαθμός 


19. 


Ο .(Τίτλος) 

(Τ.Σ. Υπογραφή) 
Ονοματεπώνυμο - Βαθμός 


ΚΡΙΣΗ ΓΝΩΜΑΤΕΥΟΝΤΑ 

(Αιτιολογείται τυχόν διαφωνία υπέρ ή κατά του αξιολογουμένου) 

Ο .(Τίτλος) 

(Τ.Σ. Υπογραφή) 
Ονοματεπώνυμο - Βαθμός 

Άρθρο 22 

Τύπος ειδικών εκθέσεων αποστρατείας 

Οι ειδικές εκθέσεις αποστρατείας συντάσσονται (συμπληρώνονται) σε 
δισέλιδο φύλλο χάρτου, ιδιοχείρους, από το συντάκτη. Ειδικά τα τυπικά 
στοιχεία της πρώτης σελίδας του εντύπου (τίτλος Υπηρεσίας, στοιχεία 
συντάκτη και αξιολογούμενου) δύνανται να συμπληρώνονται και με 
γραφομηχανή από τρίτο πρόσωπο. Ο τύπος των εκθέσεων αποστρα¬ 
τείας είναι ο εξής: 

. ΑΠΟΡΡΗΤΟΣ 

(Τίτλος) (Συμπληρώνονται ιδιοχείρους) 

ΕΙΔΙΚΗ ΕΚΘΕΣΗ ΑΠΟΣΤΡΑΤΕΙΑΣ ΑΞΙΩΜΑΤΙΚΟΥ 
που συντάχθηκε από . . . . 

ΣΤΟΙΧΕΙΑ ΤΟΥ ΑΞΙΟΛΟΓΟΥΜΕΝΟΥ 

Βαθμός .Ειδικότητα.Αριθ. Μητρώου . 

Επώνυμο ....Όνομα. 

Πατρώνυμο ...Μητρώνυμο . 

Χρονολογία προαγωγής στον κατεχόμενο βαθμό . 

ΠΡΟΤΑΣΗ 

Ο ανωτέρω που υπηρετεί υπό τις διαταγές μου από .μέχρι 

σήμερα συνεχώς ως . .(αναγράφονται οι υπηρεσίες που εκτέλεσε) .. 
παρουσίασε ουσιώδη έλλειψη των απαιτουμένων για το βαθμό του ου¬ 
σιαστικών προσόντων και συγκεκριμένα: 

«) . 

β) .... 

Τ) .. 

Ύστερα από τα παραπάνω προτείνεται η παραπομπή του στο οικείο 
Συμβούλιο Κρίσης για αποστρατεία. 

.19. . . 

Ο '.(Τίτλος) 

(Τ.Σ. - υπογραφή) 
Ονοματεπώνυμο - Βαθμός 

ΠΑΡΑΤΗΡΗΣΕΙΣ ΓΝΩΜΑΤΕΥΟΝΤΑ 


.19... 

Ο .(Τίτλος) 

(Τ.Σ. Υπογραφή) 
Ονοματεπώνυμο - Βαθμός 

ΚΕΦΑΛΑΙΟ Δ’ 

ΔΙΑΔΙΚΑΣΙΑ ΚΡΙΣΕΩΝ ΚΑΙ ΠΡΟΑΓΩΓΩΝ 
- ΣΥΜΒΟΥΛΙΑ ΚΡΙΣΕΩΝ 

Άρθρο 23 

Τακτικές και έκτακτες κρίσεις - κρινόμενοι αξιωματικοί 

1. Οι αξιωματικοί του Πυροσβεστικού Σώματος κρίνονται τακτικά 
και έκτακτα. Οι τακτικές κρίσεις ενεργούνται το μήνα Μάρτιο κάθε 
έτους και δεν μπορούν να παραταθούν πέραν του τέλους του μηνός Απρι¬ 
λίου του ίδιου έτους. Έκτακτες κρίσεις ενεργούνται όταν συντρέχει μία 
από τις περιπτώσεις, που αναφέρονται στα άρθρα 6, 18, 31 παρ. 8, 34 
παρ. 4, 36, 37, 38, 42, 43 και 45 του παρόντος διατάγματος. 

2. Κατά τις τακτικές ετήσιες κρίσεις κρίνονται οι εξής αξιωματικοί: 

α) Οι Ανθυποπυραγοί που συμπληρώνουν 3 έτη στο βαθμό τους μέ¬ 
χρι τέλους του έτους για το οποίο ενεργούνται όι κρίσεις. 

β) Οι Υποπυραγοί που συμπληρώνουν 4 έτη στο βαθμό μέχρι τέλους 
του έτους για το οποίο ενεργούνται οι κρίσεις, σε αριθμό ίσο προς το τρι¬ 
πλάσιο των κενών θέσεων που προβλέπεται να δημιουργηθούν στο 
βαθμό του Πυραγού μέχρι των τακτικών κρίσεων του επόμενου έτους. 
Επίσης, οι Υποπυραγοί που συμπληρώνουν μέχρι τέλους του έτους για 
το οποίο ενεργούνται οι κρίσεις 10 έτη συνολικής υπηρεσίας ως αξιωμα¬ 
τικοί, από τα οποία 4 έτη στο βαθμό τους. 

γ) Οι Πυραγοί που συμπληρώνουν μέχρι τέλους του έτους για το 


οποίο ενεργούνται οι κρίσεις 5 έτη στο βαθμό ή 10 έτη συνολικής υπηρε¬ 
σίας ως (αξιωματικοί, από τα οποία 2 έτη στο βαθμό, σε αριθμό ίσο προς 
το τριπλάσιο των κενών θέσεων που προβλέπεται να δημιουργηθούν στο 
βαθμό του Επιπυραγού μέχρι των τακτικών κρίσεων του επόμενου 
έτους. Επίσης, οι Πυραγοί που συμπληρώνουν μέχρι τέλους του έτους 
για το οποίο ενεργούνται οι κρίσεις 13 έτη συνολικής υπηρεσίας ως αξι¬ 
ωματικοί, από τα οποία 3 έτη στο βαθμό τους. , 

δ) Οι Επιπυραγοί που συμπληρώνουν μέχρι τέλους του έτους για το 
οποίο ενεργούνται οι κρίσεις 4 έτη στο βαθμό ή 14 έτη συνολικής υπηρε¬ 
σίας ως αξιωματικοί, από τα οποία 2 έτη στο βαθμό τους. 

ε) Οι Αντιπύραρχοι που συμπληρώνουν μέχρι τέλους του έτους για το 
οποίο ενεργούνται οι κρίσεις 4 έτη στο βαθμό ή 18 έτη συνολικής υπηρε¬ 
σίας ως αξιωματικοί, από τα οποία 2 έτη στο βαθμό τους. 

στ) Οι Πύραρχοι, οι Αρχιπύραρχοι και ο Υπαρχηγός, που συμπληρώ¬ 
νουν 1 έτος υπηρεσίας στο βαθμό τους κατά το έτος κρίσης. 

3. Κατά τις τακτικές ετήσιες κρίσεις κρίνονται επίσης: 
α) Οι αξιωματικοί για τους οποίους υποβλήθηκαν ειδικές εκθέσεις 
αποστρατείας. 

β) Οι αξιωματικοί που υπάγονται στις διατάξεις του άρθρου 34 του 
παρόντος διατάγματος. 

Άρθρο 24 

Διαβαθμίσεις κρίσεων με βάση τα ουσιαστικά προσόντα 

1. Οι αξιωματικοί, με βάση τα ουσιαστικά τους προσόντα, κρίνονται 
ως εξής: 

α) Προακτέοι κατ’ εκλογή, 
β) Προακτέοι κατ’ αρχαιότητα, 
γ) Παραμένοντες στον αυτό βαθμό, 
δ) Αποστρατευτέοι. 
ε) Διατηρητέοι. 

στ) Ευδοκίμως τερματίσαντες τη σταδιοδρομία τους. 

2. Προακτέοι κατ’ εκλογή κρίνονται οι αξιωματικοί που δεν διανύουν 
τον τελευταίο βαθμό εξέλιξής τους από το βαθμό του Ανθυποπυραγού 
μέχρι και του Επιπυραγού εφόσον συγκεντρώνουν τα αναφερόμενα στο 
άρθρο 9 παρ. 2 του παρόντος ουσιαστικά προς προαγωγή προσόντα στο 
βαθμό, τουλάχιστον λίαν καλό και δεν συμπληρώνουν 3 δετή πραγμα¬ 
τική υπηρεσία. 

3. Προακτέοι κατ’ αρχαιότητα κρίνονται: 

α) Οι αξιωματικοί που δεν διανύουν τον τελευταίο βαθμό εξέλιξής 
τους από το βαθμό του Ανθυποπυραγού μέχρι και του Επιπυραγού εφό¬ 
σον συγκεντρώνουν τα αναφερόμενα στο άρθρο 9 παρ. 2 του παρόντος 
διατάγματος ουσιαστικά προς προαγωγή προσόντα σε βαθμό τουλάχι¬ 
στον καλό. 

β) Οι αξιωματικοί από το βαθμό του Ανθυποπυραγού μέχρι και του 
Αρχιπυράρχου που συμπληρώνουν 35ετή πραγματική υπηρεσία και δεν 
διανύουν τον τελευταίο βαθμό εξέλιξής τους, εφόσον συγκεντρώνουν τα 
προς προαγωγή προσόντα. 

4. Παραμένοντες στον αυτό βαθμό κρίνονται οι αξιωματικοί από το 
βαθμό του Ανθυποπυραγού μέχρι και του Υπαρχηγού, που δεν διανύουν 
τον τελευταίο βαθμό εξέλιξής τους, εφόσον κρίνεται ότι δεν θεωρούνται 
ικανοί για την ενάσκηση των καθηκόντων ανωτέρου βαθμού είναι όμως 
επαρκείς για την ενάσκηση καθηκόντων του βαθμού τους. 

5. Αποστρατευτέοι κρίνονται: 

α) Οι αξιωματικοί από το βαθμό του Ανθυποπυραγού μέχρι και του 
Υπαρχηγού εφόσον κρίνεται ότι δεν θεωρούνται ικανοί για την ενάσκηση 
των καθηκόντων του βαθμού τους, λόγω ουσιώδους έλλειψης των απα¬ 
ραίτητων προσόντων. 

β) Οι αξιωματικοί που διανύουν τον τελευταίο βαθμό εξέλιξής τους, 
εφόσον κρίνεται ότι η παραμονή τους στην ενέργεια δεν προάγει το συμ¬ 
φέρον της Υπηρεσίας. 

6. Διατηρητέοι κρίνονται οι αξιωματικοί από το βαθμό του Αντιπυ- 
ράρχου μέχρι και του Υπαρχηγού, εφόσον κρίνεται ότι συγκεντρώνουν 
τα ουσιαστικά προσόντα για την ενάσκηση των καθηκόντων του βαθμού 
τους, σε βαθμό τουλάχιστον λίαν καλό. 

7. Ευδοκίμως τερματίσαντες τη σταδιοδρομία τους κρίνονται οι Αρ- 
χιπύραρχοι και ο Υπαρχηγός, εφόσον συμπληρώνουν 35ετή συντάξιμη 
υπηρεσία και κρίνεται ότι δεν συγκεντρώνουν σε ικανοποιητικό βαθμό 
όλα τα ιδιάζοντα ουσιαστικά προς προαγωγή προσόντα ή δεν έχουν ικα¬ 
νοποιητική υπηρεσιακή απόδοση. 

8. Η κρίση γίνεται με συνεκτίμηση των προσόντων των κρινομένων 
σε όλη τη διάρκεια της σταδιοδρομίας τους και ιδιαίτερα στον κατεχό- 

μενο βαθμό, καθώς και της προσωπικής οιντίληψης των μελών των 
Συμβουλίων με βάση συγκεκριμένα στοιχεία που προσδιορίζονται και 
αιτιολογούνται επαρκώς. Η κρίση είναι αυστηρότερη για τους μεγάλους 
βαθμούς και επιεικέστερη για τους μικρούς βαθμούς. Ελάττωμα, αδυ¬ 
ναμία ή έλλειψη προσόντος που δεν επηρέασε δυσμενώς την κρίση στους 
κατωτέρους, βαθμούς δύναται να επηρεάσει την κρίση στους ανωτέρους 
βαθμούς. 

9. Οι δυσμενείς κρίσεις αιτιολογούνται με την παράθεση των συγκε¬ 
κριμένων δυσμενών στοιχείων και τη διαπίστωση ότι σ’ αυτά δόθηκε με¬ 
γαλύτερη σημασία. 

Δυσμενείς είναι οι κρίσεις: 

α) Προακτέος κατ’ αρχαιότητα, εκτός των κρινομένων λόγω συ¬ 
μπλήρωσης 35ετούς πραγματικής υπηρεσίας. 

β) Παραμένων στον αυτό βαθμό. 

γ) Αποατρατευτέος. 

δ) Ευδοκίμως τερματίαας τη σταδιοδρομία. 

ε) Η παράλειψη αξιωματικού που είναι γραμμένος σε πίνακα διατη¬ 
ρητέων κατά την επιλογή νεωτέρου του σε ανώτερο βαθμό. 

Άρθρο 25 
Τρόπος προαγωγής 

1. Οι αξιωματικοί Γενικών και Ειδικών Υπηρεσιών προάγονται ως 

εξής: 

α) Οι Ανθυποπυραγοί «κατ’ εκλογή» και «κατ’ αρχαιότητα». 

β) Οι Υποπυραγοί και οι Πυραγοί «κατ’ εκλογή» και «κατ’ αρχαιό¬ 
τητα» με αναλογία προαγωγής 5/10 «κατ’ εκλογή» και 5/10 «κατ’ αρ¬ 
χαιότητα». 

γ) Οι Επιπυραγοί «κατ’ εκλογή» και «κατ’ αρχαιότητα» με αναλογία 
προαγωγής 6/10 «κατ’ εκλογή» και 4/10 «κατ’ αρχαιότητα». 

δ) Οι Αντιπύραρχοι, οι Πύραρχοι, οι Αρχιπύραρχοι και ο Υπαρχηγός 
μόνο «κατ’ επιλογή». 

2. Σε καμμία περίπτωση αξιωματικός που είναι γραμμένος σε πί¬ 
νακα «προακτέων κατ’ εκλογή» δύναται στις προαγωγές να υπολειφθεί 
νεωτέρου του που είναι γραμμένος σε πίνακα προακτέων «κατ’ αρχαιό¬ 
τητα». Προκειμένου να καλυφθούν οι ανάλογες θέσεις για κάθε πίνακα, 
ο αριθμός των κενών θέσεων, προς πλήρωση των οποίων ενεργούνται οι 
προαγωγές, περιλαμβάνει όλες τις υπάρχουσες και δημιουργούμενες 
κενές θέσεις κατά την κύρωση των πινάκων και τη διάρκεια της ισχύος 
αυτών. Εάν κατά την κατανομή των κενών θέσεων προκύπτει από τον 
πολλαπλασιασμό κλάσμα, η θέση δίνεται στους αξιωματικούς του πί¬ 
νακα εκείνου του οποίου το κλάσμα είναι μεγαλύτερο, σε περίπτωση 
ίσου κλασματικού υπολοίπου στους προακτέους κατ’ εκλογή. Σε περί¬ 
πτωση που οι γραμμένοι σ’ ένα πίνακα προακτέων είναι λιγότεροι του 
αναλογούντα αριθμού ή που ο ένας από τους πίνακες προακτέων εξα¬ 
ντλήθηκε ο αριθμός συμπληρώνεται από τον άλλο πίνακα προακτέων. 

Άρθρο 26 


Συμβούλια κρίσεων 

1. Για τις κρίσεις των αξιωματικών του Πυροσβεστικού Σώματος συ¬ 
γκροτούνται τα εξής Συμβούλια κρίσης: 

α) Κατώτερο Συμβούλιο, 
β) Ανώτερο Συμβούλιο, 
γ) Πρωτοβάθμιο Ανώτατο Συμβούλιο, 
δ) Δευτεροβάθμιο Ανώτατο Συμβούλιο. 

2. Τα Συμβούλια κρίσεων συγκροτούνται με απόφαση του Υπουργού 
Δημόσιας Τάξης, που εκδίδεται εντός του δευτέρου δεκαημένου του μη¬ 
νάς Ιανουάριου κάθε έτους. Αυτά συνέρχονται ύστερα από πρόσκληση 
του Προέδρου τους, για την ενέργεια των τακτικών ετήσιων κρίσεων και 
την κατάρτιση των πινάκων των κρινομένων ή όχι αξιωματικών και 
ύστερα από απόφαση του Υπουργού Δημόσιας Τάξης, για την ενέργεια 
εκτάκτων κρίσεων. 


3. Το τρίτο δεκαήμερο του μηνός Ιανουάριου κάθε έτους, το Ανώτερο 
Συμβούλιο Πυροσβεστικού Σώματος καταρτίζει πίνακες κρινομένων 
και παραλειπομένων κατ’ έτος αξιωματικών. Οι πίνακες που καταρτί¬ 
ζονται υποβάλλονται από τον Πρόεδρο του Συμβουλίου στον Υπουργό 
Δημόσιας Τάξης για έγκριση και στη συνέχεια κοινοποιούνται στις Υπη¬ 
ρεσίες του Σώματος για ενημέρωση των ενδιαφερομένων αξιωματικών, 
με διαταγή του Αρχηγού του Πυροσβεστικού Σώματος. 

. 4. Γραμματέας για κάθε Συμβούλιο ορίζεται, με απόφαση του Αρχη¬ 
γού του Πυροσβεστικού Σώματος, ανώτερος αξιωματικός που συμμετέ¬ 
χει στις εργασίες των Συμβουλίων, 5 'ωρίς δικαίωμα ψήφου. Με την ίδια 


απόφαση ορίζονται και ισάριθμοι ανώτεροι αξιωματικοί ως αναπληρω¬ 
ματικοί γραμματείς. Η γραμματειακή εξυπηρέτηση των Συμβουλίων 
ενεργείται από τη Διεύθυνση Προσωπικού του Αρχηγείου Πυροσβεστι¬ 
κού Σώματος. 

5. Τα μέλη του Συμβουλίου που προέρχονται από τις Ένοπλες Δυνά¬ 
μεις ορίζονται ύστερα από πρόσταση του Αρχηγού του Γενικού Επιτε¬ 
λείου Εθνικής Άμυνας, τα μέλη που προέρχονται από το Συμβούλιο της 
Επικράτειας ορίζονται σύμφωνα με τις διατάξεις του νόμου για τη συμ¬ 
μετοχή των Δικαστικών Λειτουργών σε Συμβούλια και τα μέλη που 
προέρχονται από το Νομικό Συμβούλιο του Κράτους ορίζονται ύστερα 
από πρόταση του Πρόεδρου του. 

Άρθρο 27 

Σύνθεση των Συμβουλίων κρίσεων 

1. Τα Συμβούλια κρίσεων συγκροτούνται για ένα έτος από τακτικά 
και αναπληρωματικά μέλη, ως εξής: 

α) Το Κατώτερο Συμβούλιο έχει πενταμελή σύνθεση και απαρτίζεται 
από τον Υπαρχηγό του Πυροσβεστικού Σώματος και τέσσερις Πυράρ- 
χους ή Αντιπυράρχους. Ως αναπληρωματικά μέλη ορίζονται ένας Αρχι- 
πύραρχος ως αναπληρωτής του Προέδρου και δύο Πύραρχοι ή Αντιπύ- 
ραρχοι για την αναπλήρωση των υπολοίπων μελών. Ο Υπαρχηγός 
εκτελεί καθήκοντα Πρόεδρου και ο νεώτερος των Πυράρχων ή Αντιπυ- 
ράρχων εκτελεί καθήκοντα Εισηγητή. 

β) Το Ανώτερο Συμβούλιο έχει τριμελή σύνθεση και απαρτίζεται από 
τον Αρχηγό του Πυροσβεστικού Σώματος, τον Υπαρχηγό του Πυροσβε¬ 
στικού Σώματος και έναν Αρχιπύραρχο. Ως αναπληρωματικά μέλη ορί¬ 
ζονται ένας Υποστράτηγος της Ελληνικής Αστυνομίας και ένας Αρχιπύ- 
ραρχος. Ο Αρχηγός του Πυροσβεστικού Σώματος εκτελεί καθήκοντα 
Προέδρου και ο Αρχιπύραρχος καθήκοντα Εισηγητή. Σε περίπτωση 
απουσίας ή κωλύματος του Αρχηγού τού Πυροσβεστικού Σώματος το 
Συμβούλιο συγκροτείται με τη συμμετοχή ενός Αντιστρατήγου της Ελ¬ 
ληνικής Αστυνομίας στη θέση του Αρχηγού, με την προϋπόθεσή ότι τα 
2/3 των μελών του Συμβουλίου έχουν την ιδιότητα του δημοσίου πολι¬ 
τικού υπαλλήλου. 

γ) Το Πρωτοβάθμιο Ανώτατο Συμβούλιο απαρτίζεται από δύο Συμ¬ 
βούλους Επικράτειας, το Νομικό Σύμβουλο του Κράτους στο Υπουργείο 
Δημόσιας Τάξης, έναν Αντιστράτηγο του Στρατού Ξηράς και τον Αρ¬ 
χηγό του Πυροσβεστικού Σώματος. Ως αναπληρωματικά μέλη ορίζο¬ 
νται ένας Σύμβουλος Επικράτειας, ένας Νομικός Σύμβουλος του Κρά¬ 
τους και ένας Αντιστράτηγος του Στρατού Ξηράς. Ο αρχαιότερος των 
Συμβούλων Επικράτειας εκτελεί καθήκοντα Προέδρου και ο Αρχηγός 
του Πυροσβεστικού Σώματος εκτελεί καθήκοντα. Εισηγητή. 

δ) Το Δευτεροβάθμιο Ανώτατο Συμβούλιο απαρτίζεται από έναν 
Αντιπρόεδρο του Συμβουλίου της Επικράτειας, ένα Σύμβουλο Επικρά¬ 
τειας, ένα Νομικό Σύμβουλο του Κράτους, έναν Αντιστράτηγο του 
Στρατού Ξηράς και τον Αρχηγό του Πυροσβεστικού Σώματος. Ως ανα¬ 
πληρωματικά μέλη ορίζονται ένας Αντιπρόεδρος του Συμβουλίου της 
Επικράτειας, ένας Σύμβουλος Επικράτειας, ένας Νομικός Σύμβουλος 
του Κράτους και ένας Αντιστράτηγος του Στρατού Ξηράς. Ο Αντιπρόε¬ 
δρος του Συμβουλίου της Επικράτειας εκτελεί καθήκοντα Προέδρου και 
ο Αρχηγός του Πυροσβεστικού Σώματος εκτελεί καθήκοντα Εισηγητή. 

2. Η αναπλήρωση κωλυομένου τακτικού μέλους του Πρωτοβαθμίου 
και του Δευτεροβαθμίου Ανώτατου Συμβουλίου από αναπληρωματικό 
μέλος γίνεται ως εξής: Ο Αντιπρόεδρός του Συμβουλίου της Επικρά¬ 
τειας και οι Σύμβουλοι Επικράτειας από Αντιπρόεδρο του Συμβουλίου 
της Επικράτειας ή Σύμβουλο Επικράτειας αντίστοιχα, ο Νομικός Σύμ¬ 
βουλος -του Κράτους από Νομικό Σύμβουλο του Κράτους και ο Αντι¬ 
στράτηγος από Αντιστράτηγο. 

Άρθρο 28 

Αρμοδιότητες των Συμβουλίων κρίσεων 

1. Το Κατώτερο Συμβούλιο του Πυροσβεστικού Σώματος είναι αρμό¬ 
διο: 

'α) Για τις κρίσεις των αξιωματικών από το βαθμό του Ανθυποπυρα- 
γού μέχρι και του Πυραγού. ι 

β) Για τις κρίσεις των Πυρονόμων. 

2. Το Ανώτερο Συμβούλιο του Πυροσβεστικού Σώματος είναι αρμό¬ 
διο: ’ 

α) Για τις κρίσεις των (αξιωματικών από το βαθμό, του Επιπυραγού 
μέχρι και του Πυράρχου. 

β) Για τις επανακρίσεις των αξιωματικών από το βαθμό του Ανθυπο- 
πυραγού μέχρι και του Πυραγού. 

γ) Για τις επανακρίσεις των Πυρονόμων. 

8) Για την κατάρτιση των πινάκων των κατ’ έτος κρινομένων και των 
παραλειπομένων από τις κρίσεις αξιωματικών. 

ε) Για την επιλογή των Πυράρχων στο βαθμό του Αρχιπυράρ- 
χου. 

στ) Για τις μεταθέσεις των αξιωματικών καθώς και για τις τοποθετή¬ 
σεις των νεοεξερχομένων από το Τμήμα Ανθυποπυραγών της Πυροσβε¬ 
στικής Σχολής στις Υπηρεσίες του Σώματος. 

3. Το Πρωτοβάθμιο Ανώτατο Συμβούλιο του Πυροσβεστικού Σώμα¬ 
τος είναι αρμόδιο: 

α) Για τις κρίσεις των Αρχιπυράρχων και του Υπαρχηγού. 

β) Για την επιλογή του Υπαρχηγού. 

γ) Για τις επανακρίσεις των αξιωματικών από το βαθμό του Επιπυ- 
ραγού μέχρι και του Πυράρχου. 

δ) Για την εξέταση των προσφύγων των Πυράρχων που παραλείφθη- 
καν κατά την επιλογή για το βαθμό του Αρχιπυράρχου. 

4. Το Δευτεροβάθμιο Ανώτατο Συμβούλιο του Πυροσβεστικού Σώ¬ 
ματος είναι αρμόδιο: 

γ) Για τις επανακρίσεις των Αρχιπυράρχων και του Υπαρχηγού. 

β) Για την εξέταση των προσφυγών των αξιωματικών που παραλεί- 
πονται κατά την επιλογή Υπαρχηγού. 

Άρθρο 29 

Εργασίες των Συμβουλίων κρίσεων 

1. Στις συνεδριάσεις των Συμβουλίων κρίσεων μετέχουν κάθε φορά 
όλα τα τακτικά μέλη που τα απαρτίζουν και σε περίπτωση απουσίας ή 
κωλύματος αναπληρώνονται από τα προβλεπόμενα αναπληρωματικά 
μέλη. Οι αποφάσεις των Συμβουλίων λαμβάνονται κατά πλειοψηφία. 
Εάν κατά την ψηφοφορία, σχηματισθούν περισσότερες από δύο γνώμες, 
τα μέλη που αποτελούν την ασθενέστερη μειοψηφία οφείλουν να προ¬ 
σχωρήσουν σε μία από τις- επικρατέστερες γνώμες. 

2. Για τη νόμιμη σύνθεση των Συμβουλίων κρίσεων απαιτείται η 
έγκαιρη πρόσκληση προς συνεδρίαση όλων των τακτικών και αναπλη¬ 
ρωματικών μελών. Η κλήτευση αυτών γίνεται εγγράφως από τον Πρό¬ 
εδρο του Συμβουλίου. Ο Πρόεδρος κάθε Συμβουλίου κατά την κρίση 
του, δύναται να καλεί στις συνεδριάσεις κάθε αρμόδιο αξιωματικό για 
παροχή πληροφοριών. 

3. Τα Συμβούλια μελετούν τα έγγραφα των αξιωματικών που βρί¬ 
σκονται στους ατομικούς τους φακέλλους και αξιολογούν τα ουσιαστικά 
προσόντα των κρινομένων με βάση και την αιτιολογημένη προσωπική 
οιντίληψη των μελών των συμβουλίων και εγγράφουν αυτούς στους προ- 
βλεπόμενους πίνακες, εφόσον προβλέπεται η σύνταξη πινάκων. Για 
κάθε συνεδρίαση τηρούνται πρακτικά στα οποία καταχωρούνται οι απο¬ 
φάσεις των συμβουλίων και αιτιολογούνται ειδικότερα οι δυσμενείς κρί¬ 
σεις. Η λήψη των αποφάσεων γίνεται με φανερή ψηφοφορία των μελών. 
Τα πρακτικά των συνεδριάσεων των συμβουλίων υπογράφονται από τα 
μέλη τους και το γραμματέα. Σ’ αυτά καταχωρίζεται υποχρεωτικά αι¬ 
τιολογημένη η γνώμη της μειοψηφίας. 

4. Εάν το Συμβούλιο δεν δύναται να διαμορφώσει γνώμη, λόγω έλ¬ 
λειψης ουσιωδών στοιχείων, τα οποία προσδιορίζει ρητά στο οικείο πρα¬ 
κτικό, αναβάλει την κρίση για νέα συνεδρίαση που ορίζει εκ των προτέ- 
ρων με ρητή πράξη του και η οποία δεν επιτρέπεται να απέχει από την 
προηγούμενη πέραν του διμήνου. 

5. Κατά την ενέργεια των τακτικών ετήσιων κρίσεων των αξιωματι¬ 
κών τηρούνται τα εξής: 

α) Κατ’ αρχήν συνέρχεται το Πρωτοβάθμιο Ανώτατο Συμβούλιο. 
Μετά τη δημοσίευση των διοικητικών πράξεων που εκδίδονται σε εκτέ¬ 
λεση των αποφάσεων αυτού, συνέρχεται το Ανώτερο Συμβούλιο, ανασυ¬ 
γκροτούμενο, εφόσον συντρέχει περίπτωση. 

β) Μετά τη δημοσίευση των διοικητικών πράξεων που εκδίδονται σε 
εκτέλεση των αποφάσεων αυτού, συνέρχεται το Κατώτερο Συμβούλιο, 
ανασυγκροτούμενο, εφόσον συντρέχει περίπτωση. Το Κατώτερο Συμ¬ 
βούλιο δύναται να συνέρχεται και κατά το χρόνο των εργασιών του 
Ανώτερου Συμβουλίου, εφόσον υπάρχει δυνατότητα. 

Άρθρο 30 

Σύνταξη, κύρωση και εκτέλεση των πινάκων 

1. Με την επιφύλαξη των διατάξεων της επόμενης παραγράφου, τα 
οικεία Συμβούλια κρίσεων, με βάση τα πρακτικά συνεδρίασης αυτών, 
συντάσσουν για τους κρινόμενους αξιωματικούς ξεχωριστά για κάθε 
βαθμό και για κάθε κατηγορία αξιωματικών τους εξής πίνακες: 


α) Για τον Υπαρχηγό, τους Αρχιπυράρχους, τους Πυράρχους και 
τους Αντιπυράρχους: 

(1) Διατηρητέων. 

(2) Παραμενόντων στον αυτό βαθμό. 

(3) Αποστρατευτέων. 

β) Για τον Υπαρχηγό και τους Αρχιπυράρχους που συγκεντρώνουν 
35ετή συντάξιμη υπηρεσία, συντάσσονται εκτός των παραπάνω πινά¬ 
κων και πίνακας «ευδοκίμως τερματισάντων τη σταδιοδρομία τους». 

γ) Για τους Επιπυραγούς, Πυραγούς, Υποπυραγούς και Ανθυποπυ- 
ραγούς: 

(1) Προακτέων κατ’ εκλογή. 

(2) Προακτέων κατ’ αρχαιότητα. 

(3) Παραμενόντων στο αυτό βαθμό. 

(4) Αποστρατευτέων. 

δ) Για τους αξιωματικούς που διανύουν τον τελευταίο βαθμό εξέλιξής 
τους: 

(1) Διατηρητέων. 

(2) Αποστρατευτέων. 

2. Κατά τις κρίσεις προς επιλογή δεν συντάσσονται πίνακες. 

3. Οι πίνακες που συντάσσονται από τα οικεία Συμβούλια κρίσεων 
υποβάλλονται στον Υπουργό Δημόσιας Τάξης, εντός πενθήμερου από 
την κατάρτισή τους. Ο Υπουργός Δημόσιας Τάξης εντός δεκαπενθημέ¬ 
ρου ανατρεπτικής προθεσμίας από την υποβολή των πινάκων σ’ αυτόν, 
δύναται να προσφύγει στο Δευτεροβάθμιο Συμβούλιο για δυσμενέστερη 
ή ευμενέστερη κρίση των γραμμένων στους πίνακες αξιωματικών. 

4. Οι πίνακες κυρώνονται με απόφαση του Υπουργού Δημόσιας Τά¬ 
ξης εντός είκοσι (20) ημερών από την ημέρα που θα περιέλθουν σ’ αυ¬ 
τόν. Σε περίπτωση που ο Υπουργός άσκησε προσφυγή, οι πίνακες κυρώ¬ 
νονται κατά το υπόλοιπο μέρος αυτών. Η ισχύς των πινάκων διαρκεί μέ¬ 
χρι την έναρξη των τακτικών κρίσεων του επόμενου έτους. 

5. Σε εκτέλεση των πινάκων αποστρατευτέων και ευδοκίμως τερμα¬ 
τισάντων την σταδιοδρομία των, ο Υπουργός Δημόσιας Τάξης, εντός 
τριάντα (30) ημερών από την έναρξη ισχύος αυτών προκαλεί την έκ¬ 
δοση των Π.Δ/των της αποστρατείας των αξιωματικών που είναι 
γραμμένοι στους πίνακες αυτούς εξαιρέσει των αξιωματικών πουδιατε- 
λούν σε αναρρωτική άδεια πέραν του διμήνου για τους οποίους ισχύουν 
τα ακόλουθα: 

α) Με την κύρωση του πίνακα αποστρατευτέων στον οποίον είναι 
γραμμένοι παρεπέμπτονται σύμφωνα με τις ισχύουσες διατάξεις στην 
αρμόδια Υγειονομική επιτροπή για τελική κρίση της σωματικής τους 
ικανότητας. 

β) Εάν η Υγειονομική επιτροπή κρίνει αυτούς ανίκανους, αυτοί τίθε¬ 
νται σε αποστρατεία λόγω σωματικής ανικανότητας. 

γ) Εάν η Υγειονομική επιτροπή κρίνει αυτούς ικανούς ή δεν δυνηθεί 
να αποφανθεί για τη σωματική ικανότητά τους, αυτοί τίθενται σε απο¬ 
στρατεία βάσει της απόφασης του Συμβουλίου κρίσης. 

6. Οι Αρχιπύραρχοι που κρίνονται ως ευδοκίμως τερματίσαντες τη 
.σταδιοδρομία τους προάγονται εν ενεργεία στο βαθμό του Υπαρχηγού, 
τίθενται αμέσως εκτός οργανικών θέσεων και αποστρατεύονται αυτε- 
πάγγελτα τριάντα (30) ημέρες μετά την προαγωγή τους με άλλο Προε¬ 
δρικό Διάταγμα. 

7. Ο Υπαρχηγός που κίνεται ως ευδοκίμως τερματίσας τη στάδιο- , 
δρομία του, αποστρατεύεται αυτεπάγγελτα με το βαθμό που φέρει. Το 
αρμόδιο Συμβούλιο κρίσης στην πράξη αποστΛ^είας του Υπαρχηγού 
μνημονεύει εάν θα αποδοθεί σ’ αυτόν ή όχι ο τίτλος του Επίτιμου Υπαρ¬ 
χηγού του Πυροσβεστικού Σώματος, σύμφωνα με τις οικείες διατάξεις. 

Άρθρο 31 

Διαδικασία προαγωγών 

1. Οι προαγωγές των αξιωματικών ενεργούνται για πλήρωση κενών 
θέσεων, εκτός των ειδικών περιπτώσεων που προβλέπονται από το πα¬ 
ρόν διάταγμα. 

2. Σε εκτέλεση των πινάκων προακτέων ο Υπουργός Δημόσιας Τά¬ 
ξης προκαλεί εντός τριάντα (30) ημερών από την κύρωσή τους τα Προε¬ 
δρικά Διατάγματα προαγωγής. Σε περίπτωση που δημιουργούνται κε¬ 
νές θέσεις κατά τη διάρκεια ισχύος των πινάκων προακτέων, οι προα¬ 
γωγές ενεργούνται εντός είκοσι (20) ημερών από τη δημιουργία κενών 
θέσεων. 

3. Σε περίπτωση ταυτόχρονης προαγωγής οι προαγόμενοι κατ’ 
εκλογή και κατ’ αρχαιότητα διατηρούν μεταξύ τους τη σειρά αρχαιότη¬ 
τας που είχαν πριν την προαγωγή τους. 

4. Για τον υπολογισμό των κενών θέσεων κατά βαθμό γίνεται παρα¬ 
βολή του αριθμού των υπηρετούντων αξιωματικών κάθε βαθμού με τον 
αριθμό των προβλεπομένων οργανικών θέσεων του βαθμού αυτού. Η 
διαφορά που προκύπτει αντιστοιχεί στα υπάρχοντα κενά κάθε βαθμού. 

5. Σε περίπτωση που δεν δύνανται να πληρωθούν με προαγωγή οι 
κενές θέσεις κάποιου βαθμού, επειδή οι υπηρετούντες αξιωματικοί του 
αμέσως κατωτέρου βαθμού δεν δύνανται να προαχθούν για οποιοδή- 
ποτε λόγο και από τη μη πλήρωση των κενών θέσεων του ανώτερου 
βαθμού κωλύεται η προαγωγή των αξιωματικών των υποδεέστερων 
βαθμών που έχουν τα προσόντα προς προαγωγή, οι παραπάνω θέσεις 
θεωρούνται προσωρινά και για την περίπτωση αυτή ως κενές του υπο¬ 
δεέστερου βαθμού και πληρώνονται. 

6. Οι θέσεις των αξιωματικών οποιουδήποτε βαθμού που κενώνο¬ 
νται, κατ’ εφαρμογή των διατάξεων για τις επανακρίσεις και του άρθρου 
6 του παρόντος διατάγματος κατόπιν προαγωγής τους σε μη κενές θέ¬ 
σεις ανώτερου βαθμού, δεν θεωρούνται κενές για τους υποδεέστερους 
βαθμούς ούτε παρέχουν δικαίωμα προαγωγής στους αξιωματικούς των 
υποδεέστερων βαθμών κατά το χρόνο που, από την αιτία αυτή, υπηρε¬ 
τούν στο ανώτερο βαθμό υπεράριθμοι αξιωματικοί. 

7. Από τις διατάξεις του παρόντος άρθρου δεν θίγονται οι προαγωγές 
αξιωματικών βάσει των ισχυουσών διατάξεων περί μόνιμης διαθεσιμό¬ 
τητας ειρηνικής περιόδου, καθώς και περί ανδραγαθίας. 

8. Εαν οι πίνακες προακτέων εξαντληθούν πριν την τακτική σύνοδο 
των συμβουλίων του επόμενου έτους, ενεργούνται έκτακτες κρίσεις προς 
κατάρτιση συμπληρωματικών πινάκων. 

Άρθρο 32 

Προαγωγές ανεξάρτητα από την ύπαρξη κενών θέσεων 

1. Οι Ανθυποπυραγοί, μετά τη συμπλήρωση των τυπικών προσό¬ 
ντων που προβλέπονται από το παρόν διάταγμα, προάγονται υποχρεω¬ 
τικά στο βαθμό του Τποπυραγού ανεξάρτητα από την ύπαρξη κενών ορ¬ 
γανικών θέσεων στο βαθμό αυτό, εφόσον κριθούν προακτέοι από το αρ¬ 
μόδιο συμβούλιο κρίσης. 

2. Οι Τποπυραγοί Πυραγοί, Επιπυραγοί και οι Αντιπύραρχοι, προά- 
γονται στους αμέσως ανώτερους βαθμούς ανεξάρτητα από την ύπαρξη, 
κενών θέσεων, εάν έχουν συμπληρώσει τον ακόλουθο χρόνο πραγματι¬ 
κής συνολικής υπηρεσίας ως μόνιμοι αξιωματικοί και εφόσον συντρέ¬ 
χουν και οι υπόλοιπες προϋποθέσεις προαγωγής, σύμφωνα με τις διατά¬ 
ξεις του παρόντος διατάγματος. 

α) Οι Τποπυραγοί 10 έτη. 

β) Οι Πυραγοί 13 έτη. 

γ) Οι Επιπυραγοί 20 έτη. 

δ) Οι Αντιπύραρχοι 27 έτη. 

3. Οι αξιωματικοί που δικαιούνται να προαχθούν, σύμφωνα με τα 
οριζόμενα στις προηγούμενες παραγράφους του παρόντος άρθρου, προ- 
άγονται εντός τριάντα (30) ημερών από την κύρωση των πινάκων που 
συντάσσονται κατά τις τακτικές κρίσεις του έτους που συμπληρώνουν το 
χρόνο που καθορίζεται από τις διατάξεις αυτές και καταλαμβάνουν τις 
κενόμενες οργανικές θέσεις του βαθμού στον οποίο προάγονται. Οι θέ¬ 
σεις του βαθμού από τον οποίο προάχθηκαν δεν θεωρούνται κενές θέσεις 
για τους υποδεέστερους βαθμούς. . 

4. Οι αξιωματικοί που απώλεσαν αρχαιότητα δεν προάγονται εάν οι 
αρχαιότεροι τους δεν συμπληρώσουν το χρόνο υπηρεσίας που προβλέπε- 
ται στην παρ. 2 του παρόντος άρθρου. 

Άρθρο 33 

Προαγωγές εκτός οργανικών θέσεων 

1. Οι αξιωματικοί που δικαιούνται να προαχθούν επειδή συμπλήρω- 
σηαν 35ετή πραγματική υπηρεσία, προάγονται εν ενεργεία εκτός οργα¬ 
νικών θέσεων, όπως ειδικότερα ορίζεται στο επόμενο άρθρο του παρό¬ 
ντος διατάγματος. 

2. Οι αξιωματικοί μέχρι και το βαθμό του Πυράρχου, εκτός των 
ΐποπυραγών, που καταλαμβάνονται από το όριο ηλικίας και έχουν συ¬ 
μπληρώσει 35ετή πραγματική συντάξιμη υπηρεσία, ένα μήνα πριν κα¬ 
ταληφθούν από το όριο ηλικίας, προάγονται εν ενεργεία στον αμέσως 
οινώτερο βαθμό εκτός οργανικών θέσεων, με την προϋπόθεση ότι κρίνο- 
νται προακτέοι από τα αρμόδια συμβούλια κρίσεων και δεν διανύουν τόν 
τελευταίο βαθμό εξέλιξής τους. Η κρίση για την προαγωγή αυτή ενερ- 
γείται ανεξάρτητα από τη συνδρομή των προϋποθέσεων που προβλέπο- 
νται από τα άρθρα 5 και 7 του παρόντος διατάγματος. Όσοι προάγο- 
νται με τον τρόπο αυτό αποστρατεύονται αυτεπάγγελτα στις 31 Δεκεμ¬ 
βρίου του έτους προαγωγής τους, οι δε θέσεις του βαθμού από τον οποίο· 


προάγονται, μέχρι την αποστρατεία τους, δεν θεωρούνται κενές για τους 
υποδεέστερους βαθμούς. 

3. Οι Πύραρχοι και οι Αρχιπύραρχοι προάγονται εν ενέργεια στον 
αμέσως ανώτερο βαθμό εκτός οργανικών θέσεων και μετά ένα μήνα 
από την προαγωγή τους αποστρατεύονται υποχρεωτικά στις παρακάτω 
περιπτώσεις: 

α) Εάν κριθούν ως παραμένοντες στον αυτό βαθμό εντός ανατρεπτι¬ 
κής προθεσμίας είκοσι (20) ημερών από την κοινοποίηση σ’ αυτούς της 
απόφασης του Πρωτοβαθμίου ή του Δευτεροβαθμίου Συμβουλίου, υπο¬ 
βάλουν αίτηση αποστρατείας από το Σώμα. 

β) Εάν εγγραφούν σε πίνακες διατηρητέων και υποβάλουν οποτεδή¬ 
ποτε αίτηση αποστρατείας από το Σώμα. 

γ) Εάν παραλειφθούν κατά την επιλογή Αρχιπυράρχου, Υπαρχηγού 
ή Αρχηγού και υποβάλουν οποτεδήποτε αίτηση αποστρατείας από το 
Σώμα. 

δ) Εάν έχουν συμπληρώσει 6μηνο στο βαθμό τους και υποβάλουν 
οποτεδήποτε αίτηση αποστρατείας. 

4. Οι Τποπυραγοί που καταλαμβάνονται από το όριο ηλικίας ή εξέρ¬ 
χονται από την Υπηρεσία με αίτησή τους ή για λόγους υγείας και έχουν 
συμπληρώσει συντάξιμη υπηρεσία, κρίνονται από το αρμόδιο συμβού¬ 
λιο, ανεξάρτητα από τη συνδρομή τών προϋποθέσεων του άρθρου 7 του 
παρόντος διατάγματος και εφόσον η υπηρεσία τους κριθεί απ’ αυτό ευ¬ 
δόκιμος, προάγονται κατά δύο βαθμούς ως εξής: 

α) Τρεις μήνες πριν την χρονολογία που καταλαμβάνονται απο το 
όριο ηλικίας προάγονται στο βαθμό του Πυραγού, ανεξάρτητα από την 
ύπαρξη ή όχι κενών οργανικών θέσεων. Όσοι εξέρχονται από την Υπη¬ 
ρεσία με αίτησή τους ή για λόγους υγείας, προάγονται συγχρόνως με 
την υποβολή της αίτησης ή την κρίση της σωματικής τους ικανότητας. 

β) Δύο μήνες μετά την προαγωγή αυτή, προάγονται στο βαθμό του 
Επιπυραγού, ανεξάρτητα από την ύπαρξη κενών οργανικών θέσεων. 

5. Οι Τποπυραγοί που προάγονται σύμφωνα με τις διατάξεις της 
προηγούμενης παραγράφου αποστρατεύονται αυτεπάγγελτα στις 31 
Δεκεμβρίου του έτους προαγωγής τους. Μέχρι την αποστρατεία τους οι 
θέσεις των βαθμών από τους οποίους προάγονται δεν θεωρούνται κενές 
για τους υποδεέστερους βαθμούς. Όσοι εξέρχονται από την Υπηρεσία 
με αίτησή τους ή για λόγους υγείας, αποστρατεύονται μετά τη συμπλή¬ 
ρωση ενός μήνα από την προαγωγή τους στο βαθμό του Επιπυραγού. 

6. Οι προαγωγές των αξιωματικών βάσει των διατάξεων του παρό¬ 
ντος άρθρου, ενεργούνται ανεξάρτητα από το χρόνο παραμονής αυτών 
στον κατεχόμενο βαθμό. 

Άρθρο 34 

Κρίσεις των αξιωματικών που συμπληρώνουν 35ετή πραγματική υπη¬ 
ρεσία , 

1. Οι αξιωματικοί απο το βαθμό του Πυράρχου μέχρι και του Υπαρ¬ 
χηγού Πυροσβεστικού Σώματος που συμπληρώνουν 35ετή πραγματική 
υπηρεσία μέχρι της 31 Δεκεμβρίου του έτους κατά το οποίο ενεργούνται 
οι κρίσεις, τίθενται σε αυτεπάγγελτη αποστρατεία και γράφονται στους 
εξής πίνακες: 

α) Προακτέων κατ’ αρχαιότητα, στον οποίο γράφονται όσοι συγκε¬ 
ντρώνουν τα ουσιαστικά προς προαγωγή προσόντα, με εξαίρεση όσα 
διαλαμβάνονται στην επόμενη περίπτωση. ·· 

β) Ευδοκίμως τερματισάντων τη σταδιοδρομία τους, στον οποίο γρά¬ 
φονται όσοι διανύουν τον τελευταίο βαθμό εξέλιξής τους, καθώς και ο 
Υπαρχηγός του Πυροσβεστικού Σώματος, εφόσον δεν συντρέχει περί¬ 
πτωση εγγραφής τους σε πίνακα αποστρατευτέων. 

γ) Αποστρατευτέων, στον οποίο γράφονται όσοι δεν συγκεντρώνουν 
τα ουσιαστικά προς προαγωγή προσόντα και επιπλέον δεν θεωρούνται 
κατάλληλοι για την άσκηση των καθηκόντων του βαθμού τους. 

2. Όσοι γράφονται στους πίναικες ευδοκίμως τερματισάντων τη στα¬ 
διοδρομία τους και αποστρατευτέων, αποστρατεύονται, σύμφωνα με τα 
όσα ορίζονται στο άρθρο 30 παρ. 5 του παρόντος διατάγματος. 

3. Όσοι γράφονται σε πίνακα προακτέων, με την κύρωση των πινά¬ 
κων, προάγονται εκτός οργανικών θέσεων στον αμέσως ανώτερο βαθμό 
και αποστρατεύονται αυτεπάγγελτα με άλλο προεδρικό διάταγμα τριά¬ 
ντα (30) ημέρες, μετά την προαγωγή τους. 

4. Οι αξιωματικοί μέχρι και το βαθμό του Αντιπυράρχου που συ¬ 
μπληρώνουν 35ετή υπηρεσία μέχρι τη χρονολογία των τακτικών κρί¬ 
σεων του επόμενου έτους, κρίνονται ως εξής: 

α) Κατά τις τακτικές κρίσεις κρίνονται μαζί με τους αξιωματικούς 
των άλλων κατηγοριών και γράφονται σε έναν από τους πίνακες που συ- 
ντάσσονται γι’ αυτούς και, εφόσον συντρέχει περίπτωση προαγωγής 

τους, προάγονται. 

β) Τη χρονολογία που συμπληρώνουν 35ετή πραγματική υπηρεσία 
κρίνονται πάλι και προάγονται ή αποστρατεύονται. 

Κατά τον υπολογισμό της 3 δετούς πραγματικής υπηρεσίας των αξι¬ 
ωματικών της παρούσας παραγράφου δεν προσμετράται ο χρόνος φοί¬ 
τησης αυτών στην παραγωγική σχολή Πυροσβεστών. 

5. Οι αξιωματικοί που προάγονται κατ’ εφαρμογή των παραγράφων 
3 και 4 του παρόντος άρθρου σε περίπτωση επαναφοράς τους στην 
ενεργό υπηρεσία για οποιαδήποτε αιτία, επαναφέρονται με το βαθμό 
που είχαν πριν την προαγωγή τους αυτή. 

6. Για του υπολογισμό της 35ετούς πραγματικής υπηρεσίας, σύμ¬ 
φωνα με τις διατάξεις του παρόντος άρθρου, προσμετρείται η εξής υπη¬ 
ρεσία, με βάση τα στοιχεία που τηρούνται από το Αρχηγείο του Πυρο¬ 
σβεστικού Σώματος: 

α) Αυτή που πραγματικά διανύθηκε στα Σώματα Ασφαλείας, στις 
Ένοπλες Δυνάμεις και τις λοιπές Δημόσιες Υπηρεσίες με οποιαδήποτε 
σχέση, εφόσον αναγνωρίζεται ως συντάξιμη. Η υπηρεσία που παρασχέ¬ 
θηκε προς εκπλήρωση στρατιωτικής υποχρέωσης κληρωτού ή εφέδρου 
λογίζεται ως συντάξιμη. 

β) Αυτή που πραγματικά διανύθηκε σε νομικά πρόσωπα Δημοσίου 
Δικαίου και Οργανισμούς Τοπικής Αυτοδιοίκησης με οποιαδήποτε 
σχέση, εφόσον αναγνωρίζεται ως συντάξιμη και 

γ) Για τους αξιωματικούς από το βαθμό του Πυράρχου και άνω προ- 
σμετρείται και ο χρόνος φοίτησης αυτών στη Σχολή Πυροσβεστών. 

Άρθρο 35 

Κρίσεις και προαγωγές των αξιωματικών της κατάστασης υπηρεσίας 

γραφείου 

1. Οι αξιωματικοί που κρίνονται κατάλληλοι για υπηρεσία γραφείου, 
σύμφωνα με τις οικείες διατάξεις, δεν καταλαμβάνουν οργανικές θέσεις 
του βαθμού που φέρουν ή εκείνου στον οποίο προάγονται. Αυτοί για κα¬ 
νένα λόγο δεν δύνανται να επανέλθουν στην κατάσταση της ενέργειας, 
ούτε ν’ ασκήσουν διοίκηση. 

2. Οι αξιωματικοί που βρίσκονται στην κατάσταση υπηρεσίας γρα¬ 
φείου εξελίσσονται μέχρι το βαθμό που προβλέπετάι γι’ αυτούς από τις 
διατάξεις της παραγράφου 4 του άρθρου 4 του παρόντος. 

3. Για τις κρίσεις και προαγωγές των αξιωματικών που βρίσκονται 
σε κατάσταση υπηρεσίας γραφείου εφαρμόζονται οι διατάξεις που διέ- 
πουν στους ομοιοβάθμους τους που είναι στην κατάσταση της ενέργειας. 

4. Αξιωματικός που βρίσκεται σε κατάσταση υπηρεσίας γραφείου 
προάγεταιστον ανώτερο βαθμό ταυτόχρονα με την προαγωγή του αμέ¬ 
σως αρχαιότερο του που είναι γραμμένος στον αυτό πίνακα προακτέων. 

5. Τα οικεία Συμβούλια, κατά τις κρίσεις των αξιωματικών που βρί¬ 
σκονται σε κατάσταση υπηρεσίας γραφείου, δεν λαμβάνουν υπόψη τα 
δυσμενή για την υγεία τους στοιχεία. 

Άρθρο 36 

Τρόπος επιλογής των αξιωματικών 

1. Οι προαγωγές των αξιωματικών για τους βαθμούς του Πυράρ¬ 
χου, Αρχιπυράρχου, του Υποστρατήγου-ΐπαρχηγού και του Αντιστρα- 
τήγου-Αρχηγού γίνονται μόνο με επιλογή. 

2. Οι Αντιπύραρχοι, οι Πύραρχοι και οι Αρχιπύραρχοι επιλέγονται 
για προαγωγή τους σε ανώτερους βαθμούς εφόσον έχουν κριθεί και γρα¬ 
φεί σε πίνακες διατηρητέων. Δεν απαιτείται εγγραφή σε πίνακα διατη¬ 
ρητέων του Υποστρατήγου-Υπαρχηγού, για την επιλογή του στο βαθμό 
του Αντιστρατήγου-Αρχηγού του Πυροσβεστικού Σώματος. 

3. Στις περιπτώσεις κενώσεως των θέσεων του Αντιστρατήγου- 
Αρχηγού, του Υποστρατήγου-Υπαρχηγού και των Αρχιπυράρχων Γ ενι¬ 
κών Υπηρεσιών επιτρέπεται, προκειμένου να γίνει πλήρωσή τους και 
έκτακτη κρίση, με την προϋπόθεση ότι για την επιλογή Αρχιπυράρχου 
οι Πύραρχοι θα έχουν έξι (6) μήνες υπηρεσίας στο βαθμό τους. Οι παρα¬ 
λειπόμενοι των επιλογών αυτών λογίζονται διατηρητέοι. 

4. Κατά τη διαδικασία επιλογής από τους πίνακες διατηρητέων 
Αντιπυράρχων, Πυράρχων και Αρχιπυράρχων για την κάλυψη κενών 
οργανικών θέσεων ανωτέρων βαθμών το οικείο Συμβούλιο είναι υπο¬ 
χρεωμένο να εξετάζει του αξιωματικούς αυτούς αυτοτελώς και κατά τη 
σειρά αρχαιότητάς τους στον κατεχόμενο βαθμό και επιλέγει εκείνους 
που κρίνει προακτέους μέχρι να καλύψει τις υπάρχουσες κενές θέσεις. Οι 
τυχόν παραλειπόμενοι αρχαιότεροι θεωρούνται ως διατηρητέοι και 
έχουν δικαίωμα προσφυγής. Το Συμβούλιο συντάσσει πρακτικό στο 
οποίο αιτιολογεί ειδικώς την παράλειψη των τυχόν αρχαιοτέρων αξιω¬ 


ματικών με αναφορά σε συγκεκριμένα στοιχεία του ατομικού τους φα- 
κέλλοϋ. 

Άρθρο 37 

Επιλογή του Υποστρατήγου-Υπαρχηγού του Πυροσβεστικού Σώμα¬ 
τος 

Η επιλογή του Υποστρατήγου-Υπαρχηγού του Πυροσβεστικού σώ¬ 
ματος γίνεται από το αρμόδιο Συμβούλιο από τους Αρχιπυράρχους Γ ε¬ 
νικών Υπηρεσιών, ανεξάρτητα από το χρόνο παραμονής στο βαθμό 
τους. Ο επιλεγείς Αρχιπύραρχος προάγεται αμέσως στο βαθμό του 
Υποστρατήγου-Υπαρχηγού και ασκεί από τις επιλογής του τα καθήκο¬ 
ντα και τις αρμοδιότητες του βαθμού για τον οποίο επιλέχθηκε. 

Άρθρο 38 

Επιλογή του Αντιστρατήγου-Αρχηγού του Πυροσβεστικού Σώματος 

1. Η Κρίση για αποστρατεία του Αντιστρατήγου-Αρχηγού του Πυρο¬ 
σβεστικού Σώματος μπορεί να γίνει οποτεδήποτε, ύστερα από πρόταση 
του Υπουργού Δημόσιας Τάξης στο Κυβερνητικό Συμβούλιο Εξωτερι¬ 
κής Πολιτικής και Εθνικής Άμυνας (ΚΥ.Σ.Ε.Α.). Το ΚΥ.Σ.Ε.Α. απο¬ 
φασίζει την αποστρατεία του Αντιστρατήγου-Αργηχού, εφόσον κρίνεται 
ότι η παραμονή του στο Σώμα δεν είναι πλέον αναγκαία, θεωρώντας αυ¬ 
τόν ως ευδοκίμως τερματίσαντα τη σταδιοδρομία του. Το ΚΥ.Σ.Ε.Α. 
στηνπράξη αποστρατείας του Αντιστρατήγου-Αρχηγού μνημονεύει εάν 
θα αποδοθεί σ’ αυτόν ο τίτλος του Επίτιμου Αρχηγού του Πυροσβεστι¬ 
κού Σώματος, σύμφωνα με τις οικείες διατάξεις. 

2. Ο Αντιστράτηγος-Αρχηγός επιλέγεται από το ΚΥ.Σ.Ε.Α. μεταξύ 
του Υποστράτηγου-Υπαρχηγού και των Αρχιπυράρχων Γενικών Υπη¬ 
ρεσιών, ανεξάρτητα από το χρόνο παραμονής στο βαθμό τους. 

3. Όταν κενωθεί η θέση του Αντιστρατήγου-Αρχηγού του Πυροσβε¬ 
στικού Σώματος, ο Υπουργός Δημόσιας Τάξης αποστέλλει το ΚΥ.¬ 
Σ.Ε.Α. πίνακα του Υποστράτηγου-Υπαρχηγού και των Αρχιπυράρχων 
μαζί με τους ατομικούς τους φακέλλους. Το ΚΥ.Σ.Ε.Α. επιλέγει τον Αρ¬ 
χηγό, σύμφωνα με τη διαδικασία του άρθρου 36 του παρόντος διατάγ¬ 
ματος. Εάν επιλεγεί ως Αρχηγός Αρχιπύραρχος, προάγεται αμέσως 
στο βαθμό του Υποστράτηγου-Υπαρχηγού και μετά τριάντα (30) ημέ¬ 
ρες παραμονής στο βαθμό αυτό, κατά τις οποίες ασκεί όλες τις αρμοδιό¬ 
τητες του Αρχηγού, προάγεται στο βαθμό που επελέγει. 

Άρθρο 39 

Συνέπειες των δυσμενών κρίσεων 

1. Οι αξιωματικοί του Πυροσβεστικού Σώματος από το βαθμό του 
Ανθυποπυραγού μέχρι και του Υπαρχηγού, που κρίθηκαν ή κρίνονται 
ως «παραμένοντες στον αυτό βαθμό», οι μεν κατώτεροι τρεις (3) φορές 
στον κατεχόμενο βαθμό, οι δε ανώτεροι και ανώτατοι δύο (2) φορές στον 
κατεχόμενο βαθμό ή τρεις (3) φορές σ’ όλη τη διάρκεια της σταδιοδρο¬ 
μίας τους, από τις οποίες η μία στον κατεχόμενο βαθμό, μετά την τελε¬ 
σιδικία αυτής της κρίσης παραπέμπονται υποχρεωτικά στο αρμόδιο 
Συμβούλιο με το ερώτημα της αποστρατείας. Το Συμβούλιο αποφασίζει 
περί αποστρατείας για αναίτια υπηρεσιακή ανεπάρκεια ή παραμονής 
του κρινόμενου στο Σώμα·. Σε περίπτωση που το Συμβούλιο αποφασίζει 
την αποστρατεία του κρινόμενου, παρέχεται σ’ αυτόν το δικαίωμα να 
ασκήσει προσφυγή στο Δευτεροβάθμιο Συμβούλιο, εντός ΙΟήμερης ανα¬ 
τρεπτικής προθεσμίας από την κοινοποίηση της απόφασης του Α/θμιου 
Συμβουλίου. 

2. Οι αξιωματικοί της προηγούμενης παραγράφου, που έχουν τουλά¬ 
χιστον 20ετή πραγματική υπηρεσία στο Σώμα και δεν έχουν συμπλη¬ 
ρώσει 25ετή πραγματική υπηρεσία, παραμένουν στην ενέργεια και τίθε¬ 
νται εκτός οργανικών θέσεων μέχρι να συμπληρώσουν αυτή, η οποία 
υπολογίζεται σύμφωνα με το νόμο περί συντάξεων, οπότε και αποστρα¬ 
τεύονται. Οι αξιωματικοί αυτοί κρίνονται κατ’ έτος από τα αρμόδια 
Συμβούλια, αλλά μόνο για αποστρατεία. 

3. Αξιωματικός που κρίνεται ως «παραμένων στον αυτό βαθμό», με 
βάση και την έκθεση ικανότητας που συντάχθηκε από το προϊστάμενό 
του, κάτω από τις διαταγές του οποίου εξακολουθεί να υπηρετεί και 
μετά την κρίση του αυτή, μετατίθεται σε άλλη υπηρεσία εντός διμήνου 
από την ημερομηνία κύρωσής των πινάκων του οικείου Συμβουλίου, με 
σκοπό να δοκιμασθεί και χαρακτηρισθεί από άλλον προϊστάμενο, μέχρι 
την επόμενη κρίση του. Η Διοίκηση δύναται να τοποθετήσει αυτόν που 
κρίθηκε ως «παραμένων στον αυτό βαθμό» οπουδήποτε χωρίς δεσμεύ¬ 
σεις. 

4. Στις κρίσεις του παρόντος άρθρου υπολογίζονται και αυτές, που 
έγιναν σύμφωνα με τις διατάξεις του Ν.Δ. 139/1969 και του Ν. 671/ 
1977, του «μη προακτέου», «παραμένοντος εις τον αυτόν βαθμόν» και 

«στάσιμου» που εξισώνονται με την κρίση του «παραμένοντος στον αυτό 
βαθμό» και την έννοια του παρόντος. 

ΚΕΦΑΛΑΙΟ Ε' 

ΕΠΑΝΑΚΡΙΣΕΙΣ 

Άρθρο 40 

Προσφυγή του Υπουργού στο Δευτεροβάθμιο Συμβούλιο Κρίσεων 

1. 0 Υπουργός Δημόσιας Τάξης δύναται να προσφύγει στο δευτερο¬ 
βάθμιο Συμβούλιο κρίσεων για δυσμενέστερη ή ευμενέστερη κρίση των 
(αξιωματικών στις περιπτώσεις που συντάσσονται πίνακες, εντός ανα¬ 
τρεπτικής προθεσμίας δεκαπέντε (15) ημερών από την ημερομηνία 
υποβολής των πρακτικών των Συμβουλίων σ’ αυτόν. 

2. Η προσφυγή του Υπουργού κοινοποιείται εγγράφως στους αξιω¬ 
ματικούς που αφορά, εντός ανατρεπτικής προθεσμίας δεκαπέντε (15) 
ημερών από την ημερομηνία άσκησης αυτής. Οι αξιωματικοί αυτοί δι¬ 
καιούνται εντός ανατρεπτικής προθεσμίας τριάντα (30) ημερών από την 
κοινοποίηση, να υποβάλλουν αίτηση-προσφυγή που διαβιβάζεται στο 
Δευτεροβάθμιο Συμβούλιο μαζί με την προσφυγή του Υπουργού. Κατά 
τα λοιπά προκειμένου περί δυσμενώς κρινομένων, προς κρίση και λήψη 
αποφάσεων εφαρμόζονται οι διατάξεις των δύο επόμενων άρθρων του 
παρόντος διατάγματος. Κατά της απόφασης αυτής δεν επιτρέπεται προ¬ 
σφυγή του. ενδιαφερομένου αξιωματικού στο ίδιο Συμβούλιο. 

3. Η προθεσμία και η άσκηση της προσφυγής του Υπουργού αναστέ- 
λει την εκτέλεση των αποφάσεων των Συμβουλίων για τους αξιωματι¬ 
κούς τους οποίους αυτές αφορούν. 

Άρθρο 41 

Προσφυγή ενδιαφερομένων στο Δευτεροβάθμιο Συμβούλιο Κρίσεων 

1. Το Αρχηγείο Πυροσβεστικού Σώματος, εντός προθεσμίας τριάντα 
(30) ημερών από την έναρξη ισχύος των πινάκων που συντάσσονται από 
το Πρωτοβάθμιο Συμβούλιο ή από την ημερομηνία που περιέρχονται σ’ 
αυτό τα πρακτικά του Συμβουλίου, σε περίπτωση που δεν συντάσσονται 
πίνακες, κοινοποιεί εγγράφως σ’ όσους κρίθηκαν δυσμενώς την από¬ 
φαση του Συμβουλίου με την αιτιολογία αυτής. Δυσμενώς κριθέντες, για 
την περίπτωση αυτή, θεωρούνται όσοι κρίνονται: 

α) Προακτέοι κατ’ αρχαιότητα, στις περιπτώσεις που προβλέπεται 
προαγωγή και κατ’ εκλογή. 

β) Παραμένοντες στον αυτό βαθμό. 

γ) Αποστρατευτέοι. 

δ) Όσοι εγγράφονται σε πίνακα διατηρητέων και παραλείπονται 
κατά τις επιλογές, καθώς και όσοι αποστρατεύονται ως ευδοκίμως τερ- 
ματίσαντες τη σταδιοδρομία τους. 

Οι αξιωματικοί αυτοί δύνανται να προσφύγουν στο Δευτεροβάθμιο 
Συμβούλιο Κρίσης, εντός της προθεσμίας που ορίζεται στην επόμενη 
παράγραφο αυτού του άρθρου. Οι διατάξεις της παραγράφου αυτής δεν 
εφαρμόζονται για όσους αποστρατεύονται ως ευδοκίμως τερμάτίααντες 
τη σταδιοδρομία τους λόγω 35ετούς πραγματικής υπηρεσίας ή όσους 
παραλείπονται κατά την επιλογή Αντιστρατήγου-Αρχηγού του Πυρο¬ 
σβεστικού Σώματος. 

2. Οι αξιωματικοί που διαλαμβάνονται στην προηγούμενη παρά¬ 
γραφο δύνανται, εντός ανατρεπτικής προθεσμίας πενήντα (50) ημερών 
από την κοινοποίηση σ’ αυτούς της απόφασης των οικείων Πρωτοβαθ¬ 
μίων Συμβουλίων, να προσφύγουν στα οικεία Δευτεροβάθμια Συμβού¬ 
λια για επανάκριση, εκθέτοντας τους λόγους που κατά την άποψή τους 
συνηγορούν για ευμενέστερη κρίση τους. 

Άρθρο 42 

Εργασίες των Συμβουλίων Επανάκρισης 

1. Οι προσφυγές που αναφέρονται στα δύο προηγούμενα άρθρα διαβι¬ 
βάζονται στα οικεία Δευτεροβάθμια Συμβούλια Κρίσης. Αυτά συνεδριά¬ 
ζουν εκτάκτως και αποφαίνονται γι’ αυτές εντός διμήνου ανατρεπτικής 
προθεσμίας, που αρχίζει από την εκπνοή της προθεσμίας που αναφέρο- 
νται στην παράγρ. 2 του προηγούμενου άρθρου. Οι αποφάσεις των Συμ¬ 
βουλίων επανάκρισης είναι υποχρεωτικές για τον Υπουργό Δημόσιας 
Τάξης και ανακοινώνονται στους αξιωματικούς που αφορούν. 

2. Οι διατάξεις που αφορούν τις εργασίες των Πρωτοβαθμίων Συμ¬ 
βουλίων Κρίσης εφαρμόζονται αναλογικά και για τις εργασίες των Δευ¬ 
τεροβαθμίων Συμβουλίων Επανάκρισης. 

3. Εάν τα Συμβούλια Επανάκρισης αποδεχθούν την προσφυγή, συ¬ 
ντάσσουν συμπληρωματικούς πίνακες που κυρώνονται και εκτελούνται 

σύμφωνα με τα οριζόμενα στα άρθρα 30 και 31 του παρόντος διατάγ¬ 
ματος, εάν δε απορρίψουν την προσφυγή, επικυρώνουν την απόφαση 
των Πρωτοβαθμίων Συμβουλίων, έχοντας τη δυνατότητα να τροπο¬ 
ποιούν την αιτιολογία αυτής. 

4. Σε περίπτωση που μόνο ο ενδιαφερόμενος αξιωματικός άσκησε 
προσφυγή, το Συμβούλιο Επανάκιρσης απαγορεύεται να εκδόσει από¬ 
φαση δυσμενέστερη απ’ αυτή του Πρωτοβαθμίου Συμβουλίου. 

5. Μετά την επανάκριση οι αξιωματικοί που δικαιούνται να προα- 
χθούν, προάγονταί αναδρομικά και ανακτούν τη σειρά αρχαιότητας που 
απώλεσαν. Σε περίπτωση που δεν υπάρχουν κενές οργανικές θέσεις προ- 
άγονται ως υπεράριθμοι. 

Άρθρο 43 

Ενέργειες σε περιπτώσεις ακύρωσης αποφάσεων των Συμβουλίων Κρί¬ 
σεων 

1. Σε περίπτωση που απαιτείται αναπομπή της υπόθεσης ενώπιον 
του Συμβουλίου Κρίσης, λόγω έκδοσης ακυρωτικής απόφασης από 
διοικητικό δικαστήριο σχετικά με κρίση, προαγωγή ή αποστρατεία αξι¬ 
ωματικού, η αναπομπή στο οικείο Πρωτοβάθμιο ή Δευτεροβάθμιο Συμ¬ 
βούλιο Κρίσης ενεργείται εντός ανατρεπτικής προθεσμίας σαράντα πέ¬ 
ντε (45) ημερών από την ημερομηνία.που θα περιέλθει στο Αρχηγείο 
Πυροσβεστικού Σώματος ή ακυρωτική απόφαση του Διοικητικού Δικα¬ 
στηρίου. Για το σκοπό αυτό συγκαλείται εκτάκτως το αρμόδιο Συμβού¬ 
λιο κρίσης προς διενέργεια των κρίσεων του έτους στο οποίο αναφέρεται 
η ακυρωτική απόφαση και των επομένων ετών, εάν συντρέχει περί¬ 
πτωση. 

2. Οι διατάξεις των άρθρων 40, 41 και 42 του παρόντος διατάγμα¬ 
τος, εφαρμόζονται αναλογικά και για τις αποφάσεις των Πρωτοβαθ¬ 
μίων Συμβουλίων Κρίσης που εκδίδονται κατ’ εφαρμογή της προηγού¬ 
μενης παραγράφου. 

3. Οι αξιωματικοί που δικαιούνται να προαχθούν κατ’ εφαρμογή των 
διατάξεων του παρόντος άρθρου, προάγονταί αναδρομικά από την ημε¬ 
ρομηνία που προάχθηκαν νεώτεροί τους. Σε περίπτωση που δεν υπάρ¬ 
χουν κενές θέσεις, προάγονταί, ως υπεράριθμοι. 

4. Σε περίπτωση που απαιτείται αναπομπή της υπόθεσης ενώπιον 
του Κυβερνητικού Συμβουλίου Εξωτερικής Πολιτικής και Εθνικής 
Άμυνας (ΚΥ.Σ.Ε.Α.) λόγω έκδοσης ακυρωτικής απόφασης από το 
Συμβούλιο της Επικράτειας, που αφορά στη προαγωγή σε θέση Αντι¬ 
στράτηγου Αρχηγού Πυροσβεστικού Σώματος, αυτή ενεργείται μέσα σε 
εξήντα (60) ημέρες από την κοινοποίηση της απόφασης του Συμβουλίου 
της Επικράτειας στο Αρχηγείο Πυροσβεστικού Σώματος. Σε περίπτωση 
κατά την οποία το ΚΥ.Σ.Ε.Α. αποφανθεί για την προαγωγή του επιτυ- 
χόντα την ακύρωση, αυτός προάγεται αναδρομικά ως υπεράριθμός και 
αποστρατεύεται με το ίδιο προεδρικό Διάταγμα από τότε που προά- 
χθηκε εκείνος εναντίον του οποίου έγινε η ακύρωση. 

ΚΕΦΑΛΑΙΟ ΣΤ 
ΑΠΟΣΤΡΑΤΕΙΕΣ 

Άρθρο 44 

Αποστρατείας λόγω ορίου ηλικίας 

1. Οι αξιωματικοί του Πυροσβεστικού Σώματος, άμα συμπληρώσουν 
το όριο ηλικίας που ορίζεται παρακάτω κατά βαθμούς, αποστρατεύο¬ 
νται άυτεπάγγελτα από το Σώμα. 

α) Οι Ανθ/γοί, Υποπυραγοί και Πυραγοί του 55ου έτους. 

β) Οι Επιπυραγοί του 56ου έτους. 

γ) Οι Αντιπύραρχοι του 57ου έτους. 

δ). Οι Πύραρχοι του 58ου έτους. 

ε) Οι Αρχιπύραρχοι του 59ου έτους.. 

στ) Ο Υποστράτηγος - Υπαρχηγός του 60ου έτους. 

ζ) Ο Αντιστράτηγος - Αρχηγός του 62ου έτους. 

2. Για τους αξιωματικούς Ειδικών Υπηρεσιών του Σώματος το όριο 
ηλικίας που ορίζεται στην προηγούμενη παράγραφο, αυξάνεται κατά 
δύο (2) έτη κατά βαθμό. 

Άρθρο 45 

Απονομή αποστρατευτικού .βαθμού 
1. Οι αξιωματικοί που αποστρατεύονται αυτεπάγγελτα από το 

Σώμα, με βάση την απόφαση του οικείου Συμβουλίου Κρίσης, δύναται 
να προαχθούν σε αποστρατεία στον ανώτερο βαθμό, με απόφαση του 
ίδιου Συμβουλίου που λαμβάνεται πριν την έκδοση του Προεδρικού Δια¬ 
τάγματος περί αποστρατείας τους, εφόσον συντρέχουν οι παρακάτω 
προϋποθέσεις: 

α) Η αποστρατεία τους δεν γίνεται κατ’ εφαρμογή του άρθρου 18 του 
παρόντος διατάγματος. 

β) Έχουν συμπληρώσει τουλάχιστον το μισό χρόνο παραμονής στο 
βαθμό τους, που προβλέπεται από το άρθρο 7 του παρόντος διατάγμα¬ 
τος. 

γ) Ο ανώτερος βαθμός, για τον οποίο πρόκειται να κριθοϋν, προβλέ- 
πεται στην ενεργό υπηρεσία για την κατηγορία των αξιωματικών στην 
οποία ανήκουν. 

2. Οι αξιωματικοί που αποστρατεύονται αυτεπάγγελτα λόγω σωμα¬ 
τικής ανικανότητας.ή κατάληψης αυτών από το όριο ηλικίας ή με αί¬ 
τησή τους, εκτός αυτών που παραιτούνται, κρίνονται από τα οικεία συμ¬ 
βούλια προς απονομή αποστρατευτικού βαθμού, εφόσον συντρέχουν και 
οι προϋποθέσεις της παραγράφου 1 του παρόντος άρθρου. 

3. Σε περίπτωση προς το οικείο Συμβούλιο κρίσης αποφασίσει τη μη 
προαγωγή του αξιωματικού στον ανώτερο βαθμό σε αποστρατεία, αι¬ 
τιολογεί επαρκώς την απόφασή του αυτή. 

4. Κατ’ εξαίρεση, στους κατώτερους αξιωματικούς που απομακρύνο¬ 
νται από την ενεργό Υπηρεσία λόγω ορίου ηλικίας και έχουν συμπληρώ¬ 
σει συνολικά 25ετή πραγματική υπηρεσία στο Σώμα, από την οποία πέ¬ 
ντε (5) έτη στο τελευταίο βαθμό, του πέμπτου έτους λογιζομένου πλή¬ 
ρους αν αποτελείται από έξι (6) τουλάχιστον μήνες, απονέμεται ο ανώ¬ 
τερος βαθμός σε αποστρατεία εφόσον ο βαθμός αυτός προβλέπεται στην 
κατηγορία των αξιωματικών που ανήκουν. Οι παραπάνω διατάξεις, 
εφαρμόζονται και για τους αξιωματικούς υπηρεσίας γραφείου που δια¬ 
νύουν τον τελευταίο βαθμό εξέλιξής τους, εφόσον ο ανώτερος βαθμός 
προβλέπεται στο Σώμα. 

5. Ο Υποστράτηγος - Υπαρχηγός του Πυροσβεστικού Σώματος, 
αποστρατευόμενος για οποιονδήποτε λόγο αποχωρεί από την Υπηρεσία 
με το βαθμό που φέρει. 

ΚΕΦΑΛΑΙΟ Ζ' 

ΑΤΟΜΙΚΑ ΒΙΒΛΙΑΡΙΑ ΑΞΙΩΜΑΤΙΚΩΝ - ΜΕΤΑΒΑΤΙΚΕΣ 
ΚΑΙ ΚΑΤΑΡΓΗΤΙΚΕΣ ΔΙΑΤΑΞΕΙΣ 

Άρθρο 46 

Κατάρτιση ατομικών βιβλιαρίων. 

1. Για κάθε αξιωματικό του Πυροσβεστικού Σώματος καταρτίζεται 
και τηρείται σε διπλούν ατομικό βιβλιάριο. Το ένα από αυτά αριθμείται 
με τον αριθμό 1 και το άλλο με τον αριθμό 2. 

2. Η συμπλήρωση των βιβλιαρίων γίνεται με βάση τα επίσημα στοι¬ 
χεία που προκύπτουν από το Φύλλο Μητρώου και τα λοιπά έγγραφα 
κατάταξης του αξιωματικού. 

3. Το ατομικό βιβλιάριο χρησιμεύει για την παρακολούθηση του αξι¬ 
ωματικού σ’ όλη τη διάρκεια της υπηρεσιακής του σταδιοδρομίας και 
απεικονίζει την όλη προσωπική κατάσταση της σωματικής ικανότητας, 
της επαγγελματικής σταδιοδρομίας και της προσωπικότητας αυτού. 

4. Τα ατομικά βιβλιάρια των αξιωματικών που εξέρχονται από την 
παραγωγική Σχολή Ανθυποπυραγών της Πυροσβεστικής Σχολής κα¬ 
ταρτίζονται με μέριμνα της Πυροσβεστικής Σχολής. Τα ατομικά βι¬ 
βλιάρια των εισερχομένων στο Πυροσβεστικό Σώμα απευθείας από ιδι¬ 
ώτες με βαθμό αξιωματικού, καταρτίζονται με μέριμνα της Διεύθυνσης 
Προσωπικού του Αρχηγείου Πυροσβεστικού Σώματος. 

5. Από τα καταρτιζόμενα βιβλιάρια το υπ’ αριθ. 1 τηρείται στη Διεύ¬ 
θυνση Προσωπικού του Αρχηγείου Πυροσβεστικού Σώματος, το δε υπ’ 
αριθ. 2 αποστέλλεται στην Υπηρεσία που είναι αρμόδια για την τήρησή 
του, σύμφωνα με το άρθρο 48 του παρόντος διατάγματος. 

6. Το υπ’ αριθ. 2 ατομικό βιβλιάριο των εξερχομένων από την Υπη¬ 
ρεσία για οποιοδήποτε λόγο υποβάλλεται στη Διεύθυνση Προσωπικού 
του Αρχηγείου Πυροσβεστικού Σώματος και αφού γίνει αντιπαραβολή 
προς το Ιο βιβλιάριο για καταχώρηση τυχόν ελλειπουσών μεταβολών, 
καταστρέφεται. Σχετική πράξη καταχωρείται στην πρώτη σελίδα του 
πρώτου βιβλιαρίου και υπογράφεται από τον αρμόδιο Τμηματάρχη. Το 
υπ’ αριθ. 1 ατομικό βιβλιάριο των εξερχομένων από την Υπηρεσία, για 
οποιοδήποτε λόγο, τηρείται στο Αρχείο του Σώματος. 


Άρθρο 47 

Διαίρεση και περιεχόμενο του ατομικού βιβλιαρίου. 

1. Κάθε ατομικό βιβλιάριο διαιρείται σε δύο μέρη: 

α) Το πρώτο μέρος, στο οποίο επικολλάται η φωτογραφία του αξιω¬ 
ματικού όμοια με αυτή του δελτίου ταυτότητάς του, περιλαμβάνει το 
φύλλο μητρώου και συγκεκριμένα: 

(1) Τα στοιχεία ταυτότητας του αξιωματικού. 

(2) Την οικογενειακή του κατάσταση (σύζυγος - τέκνα). 

(3) Τη στρατολογική του κατάσταση. 

(4) Τις ασθένειες και τα τραύματα. 

(5) Τις κανονικές άδειες με μειωμένες αποδοχές, τις αναρρωτικές 
άδειες, τις εκπαιδευτικές άδειες, τις άδειες μακράς διάρκειας για την 
αλλοδαπή, τις ειδικές άδειες εξετάσεων και τις γονικές άδειες. 

(6) Τη γενική μόρφωση και τις ειδικές γνώσεις. 

(7) Τις ηθικές αμοιβές. 

(8) Την πολεμική δράση. 

(9) Τις καταδίκες. 

■ (10) Τις καταστάσεις στις οποίες τίθεται. 

(11) Τις προαγωγές. 

(12) Τις τοποθετήσεις - μεταθέσεις σε όλη τη διάρκεια της υπηρεσίας 
του. 

(13) Τις προσωρινές αποσπάσεις - μετακινήσεις και 

(14) Τις γενικές μεταβολές. 

β) Το δεύτερο μέρος περιλαμβάνει τα στοιχεία που ανάγονται στην 
επαγγελματική ικανότητα, το ήθος, το χαρακτήρα, τη διαγωγή και τη 
συμπεριφορά του (αξιωματικού και συγκεκριμένα: 

(1) Τις πειθαρχικές ποινές όλων των ειδών με το αιτιολογικό τους 
και με την ένδειξη του οργάνου που τις επέβαλε. 

(2) Τις περιλήψεις των καταδικαστικών αποφάσεων ποινικών δικα¬ 
στηρίων. 

2. Για όσους αξιωματικούς έχουν καταρτισθεί βιβλιάρια διαφορετι¬ 
κού τύπου, εξακολουθούν να χρησιμοποιούνται με «ανάλογες συμπληρώ¬ 
σεις, όπου απαιτούνται. 

Άρθρο 48 

Τήρηση των (ατομικών βιβλιαρίων των Αξιωματικών. 

1. Το υπ’ αριθ. 1 ατομικό βιβλιάριο όλων των (αξιωματικών του Πυ¬ 
ροσβεστικού Σώματος, Γενικών και Ειδικών Υπηρεσιών, τηρείται από 
τη Διεύθυνση Προσωπικού του Αρχηγείου Πυροσβεστικού Σώματος. 

2. Το υπ’ αριθ. 2 ατομικό βιβλιάριό όλων των αξιωματικών τηρείται 
από τις εξής Υπηρεσίες ή όργανα: 

α) Του Αντιστράτηγου - Αρχηγού από τον Υπουργό Δημόσιας Τάξης. 

β) Του Υποστρατήγου - Υπαρχηγού από τον Αντιστράτηγο - Αρχηγό 
του Πυροσβεστικού Σώματος. 

γ) Του Διευθυντή Αρχηγείου Πυροσβεστικού Σώματος, των Διοικη¬ 
τών των Περιφερειακών Διοικήσεων Πυροσβεστικών Υπηρεσιών, των 
Διοικητών της Πυροσβεστικής Σχολής, της Ε.Μ.Α.Κ. και του 199 
Σ.Ε.Κ.Υ.Π.Σ., των Διευθυντών της Γ.Α.Υ.Π.Σ. και των Ασφαλιστικών 
Ταμείων, από τον Υποστράτηγο - Υπαρχηγό του Πυροσβεστικού Σώ¬ 
ματος. 

δ) Των λοιπών αξιωματικών από τις Υπηρεσίες στις οποίες ανήκουν 
οι αρμόδιοι για τη σύνταξη των εκθέσεων ικανότητας αυτών. 

3. Το δεύτερο ατομικό βιβλιάριο των αποσπασμένων αξιωματικών 
τηρείται από τις Υπηρεσίες στις οποίες αυτοί ανήκουν οργανικά. 

Άρθρο 49 

Ενημέρωση των ατομικών βιβλιαρίων. 

1. Οι Υπηρεσίες που τηρούν τα ατομικά βιβλιάρια των αξιωματικών 
υποχρεούνται στην ενημέρωση αυτών και την καταχώρηση όλων των 
μεταβολών στα οικεία μέρη τους, με βάση τις Ημερήσιες Διαταγές ή 
άλλα επίσημα έγγραφα. 

2. Οι Υπηρεσίες στις οποίες υπάρχουν αποσπασμένοι αξιωματικοί, 
οφείλουν ν’ αποστέλλουν έγκαιρα όλες τις μεταβολές τους στις Υπηρε¬ 
σίες που αυτοί ανήκουν οργανικά για την ενημέρωση των ατομικών βι¬ 
βλιαρίων τους. 

Άρθρο 50 

Απόρρητο των ατομικών βιβλιαρίων. 

1. Τα ατομικά βιβλιάρια των αξιωματικών του Πυροσβεστικού Σώ¬ 
ματος αποτελούν απόρρητα έγγραφα και απαγορεύεται να λαμβάνουν 

γνώση του περιεχομένου αυτών τρίτα πρόσωπα. 

2. Ο αξιωματικός στον οποίο αναφέρεται το βιβλιάριο δικαιούται, 
ύστερα από αίτησή του, να λαμβάνει αντίγραφα ή αποσπάσματα του πε- 
ριεχομένου του βιβλιαρίου του. Επίσης, αντίγραφα ή αποσπάσματα χο¬ 
ρηγούνται, εφόσον ζητηθεί, σε Δικαστικές Αρχές ή σε συλλογικά όργανα 
της Διοίκησης, για τη διεύρυνση υπόθεσης που εκκρεμεί σ’ αυτές. 

Άρθρο 51 

Μεταβατικές - καταργούμενες διατάξεις. 

1. Για μια διετία <*πό τη δημοσίευση του Διατάγματος αυτού, ο χρό¬ 
νος παραμονής στον κατεχόμενο βαθμό των Αντιπυράρχων Γενικών 
Υπηρεσιών, ως προς το δικαίωμα προαγωγής για το βαθμό του Πυράρ- 
χου καθορίζεται σε 16 έτη υπηρεσίας αξιωματικού από την οποία ένα 
έτος στο βαθμό τους. Κατά την πρώτη εφαρμογή της οι Αντιπύραρχοι 
που εμπίπτουν στη διάταξη αυτή, μπορούν να κριθούν έκτακτα. 

2. Η διάταξη της παραγρ. 7 του άρθρου 10 του Ν. 1339/1983 
(ΦΕΚ 35/Α') δεν έχει εφαρμογή για τους αξιωματικούς του Πυροσβε¬ 
στικού Σώματος. 

3. Από την έναρξη ισχύος του παρόντος διατάγματος καταργούνται, 
σ’ ό,τι αφορά τους αξιωματικούς του Πυροσβεστικού Σώματοςοι διατά¬ 


ξεις του Ν. 671/1977 (ΦΕΚ 236/Α’), όπως αυτές τροποποιημένες 
και συμπληρωμένες ισχύουν σήμερα εκτός εκείνων των άρθρων 42 έως 
και 45 που αναφέρονται στις μεταθέσεις. Επίσης καταργείται κάθε άλλη 
ειδική ή γενική διάταξη που είναι αντίθετη με τις διατάξεις του διατάγ¬ 
ματος αυτού ή ρυθμίζει διαφορετικά τα θέματα που διέπει αυτό. 

Άρθρο 52 
Έναρξη ισχύος. 

Η ισχύς του παρόντος διατάγματος αρχίζει από τη δημοσίευσή της 
στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 25 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 




Διεύθυνση 
Ταχ. Κώδικας 
ΤΕΙ_ΕΧ 


Καποδιστρΐου 34 
104 32 ' 
22.3211 ΥΡΕΤ ΘΗ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52*48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρΐου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 



τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 οελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) 1 

ια 

το Τεύχος Α’ 

Δρχ. 

13.000 

β) 

» 

» 

» 

Β' 

» 

23.000 

Υ> 

» 

» 

» 

Γ' 

» 

7.000 

δ) 

» 

» 

» 

Δ' 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμη.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

I) 

» 

» 

» 

Α.Ε. & Ε.Π.Ε. 

» 

50.000 

ια) 

Για 

όλα 

τα Τεύχη 

» 

100.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















